
Diahuebs mainta a drenta informacion cu un trekker a cay riba 
pia di un ciudadano na Butucu. Mesora a dirigi polis y ambu¬ 
lance n’e sitio. Na yegada di e patruya policial, a constata cu 
aki ta trata di un trekker “lowboy” cu tabata transportando un 
“Backhoe” y tabata haciendo un maniobra y na dado momento 
lo a pasa riba ambos pia di un ciudadano, lagando esaki den un 
estado completamente desforma.Ambulance a presenta n’e sitio 
y a lanta e victima y a hibe cu sumo urgencia pa hospital. D.T.I. a 

ser avisa pa bin haci investigacion. 

Thrista a cay na Morgan Island, heridando su mes Lamentable 
ta cu gerencia no a permiti prensa had su trabao 



DIAHUEBS mainta a drenta informcion cu un turista 
lo a cay na Morgan Island y ta herida. Na yegada 
di ambulance, el a drenta den e cura y asina busca 
e victima. Nos fotografo tambe a bay n’e sitio pero 
gerencia no a permiti pa prensa pasa y bay saca foto 


n’e lugar y mester a bandona e sitio.Ta pesey mes nos 
no por duna mas informacion. Esey ta un regia cu 
nos ta respeta, y a haya nos mes obliga di bandona e 
sitio y asina mester a saca foto para pafo y usando un 
telelens. Mester menciona cu polis no a bay n’e sitio 


pa haci investigacion tampoco.Dicon Departamento 
Tecnico no a ser avisa, no ta conoci tampoco, pero 
ta na su lugar pa haci un investigacion pa evita cu 
Morgan Island haya mal nomber y consecuentemente 
Aruba. 


Coredor di scooter sin rijbewijs, 
sin ningun papel, number falso, 
strano, cu pasahero sin helm y pa 
colmo ta dal riba un taxi 



DIAHUEBS merdia a drenta informacion di cu un scooter lo 
a ocasiona un accidente y a sigui core bay, pero e taxista cu e 
scooter a dal a logra pare. 

Comisario Trudy Hassel, kende tambe a wak kico a pasa a bay 
atende cu e coredor di scooter cu no tabatin su rijbewijs, cu no 
tabatin ningun papel di e vehiculo, number falso y strano, cu 
pasahero sin helm, y pa colmo ta dal riba un taxi y ta sigui core 
bay. 

Na yegada di un patruya di trafico a tuma e caso over y a confisca 
e scooter. 


Turista Venezolano y Mericano 


a forma un pelea formal 



DIAHUEBS atardi a drenta 
informacion di un pelea for¬ 
mal na Subway na Seaport- 
market Place. Na yegada di 
e diferente patruya policial, 
nan a constata cu tabatin un 
pelea entre un grupo di turista 
Venezolano y un otro turista 
Mericano. 

E pelea a cuminsa ora cu e 
turista Mericano cu tabatin 
hopi pura y kier a pasa dilanti 
di nan tur hende. E tata no a 
permiti esey y mesora e Meri¬ 
cano a dal’e un wanta, e mama 
a bula mey-mey di nan y tambe 
a haya un wanta y asina full e 
famia a join y e pelea bira un 
free for all, unda te hasta un 
borchi di propaganda a ser 
kibra. Polis a hiba nan tur na 
warda di polis, unda eynan 
nan por a papia e asunto y no 
laga un mahos bistå n’e shop¬ 
ping mall. 

Den caso di Lampe vs. Wever 

Huez a tik fuertemente riba dede di Presidente di 

Parlamento Mervin Wyatt-Ras 


AYERA mainta a Huez a 
duna veredicto den e caso cu 
Rudy Lampe a entama contra 
Booshi Wever relaciona cu e 
acusacionnan di Wever contra 
Lampe di ta pedofiel. 

Rudy Lampe a gana su caso, 
caminda cu Booshi Wever 
mester rectifica e acusacion 
baho cu el a lanza den direc- 
cion di Lampe. 

Remarcabel di e caso aki ta cu 
e huez a tik fuertemente riba 
dede di Presidente di Parla¬ 
mento, Mervin Wyatt-Ras dor 
di su falta di accion den su fun- 
cion relaciona cu e acusacion¬ 
nan cu Wever a lanza contra 
Lampe. Mirando e video di e 
reunion di Parlamento di 1 di 
juni 2009 caminda cu Booshi 
Wever a acusa Rudy Lampe di 
pedofiel, huez por a tuma nota 
cu Wyatt-Ras unico cu el a haci 
ora esaki a wordo expresa ta 
bisa “Sehor Wever” y nada 
mas, siendo cu despues di 
esaki e minister a sigui acusa 


e parlamentario di RED di ta 
un pedofiel sin cu e presidente 
di Parlamento a haci algo pa 
pare.Mester menciona tambe 
cu a pesar cu ora ta trata di 
un reunion di Parlamento 
caminda cu Booshi Wever ta 
goza di inmunidad a base di 
leynan nacional, huez a pone 
esaki den balans cu e tratado 
Europeo riba derecho di per- 
sonanan cu ta garantiza entre 
otro e derecho pa un proceso 
husto. Aki e ultimo a conta 
mas mirando e tipo di acusa¬ 
cionnan sin base cu Wever a 
lanza contra Lampe. 

Huez ta considera cu e acusa¬ 
cionnan di pedofiel ta per- 
hudica Rudy Lampe extra 
pasobra e ta kibra e confianza 
cu e votadornan lo por tin den 
su persona y dor di esey e ta 
considera e expresionnan di 
Wever como un instrumento 
politico contra Lampe. 

Mester bisa cu despues cu e 
veredicto a wordo conoci, min¬ 


ister Booshi Wever a expresa 
cu awor si no tin democracia 
mas na Aruba, mustrando 
asina con baho e por yega. Si 
huez no lo a tuma e decision 
ey, manan den Parlamento 
tur hende por acusa otro di tur 
loke nan por imagina nan mes, 
sin cu nada por wordo haci, 
pasobra ta goza di inmunidad. 
Sorry, Sr. Wever, esey no ta 
falta di democracia, esey ta 
un decision basa precisamente 
riba e principionan democra- 
tico cu mester prevalece na un 
pais. No pasobra un persona ta 
minister of tin cierto posicion 
pa cual e ta kere cu e ta mas cu 
tur otro, e tin e derecho di in¬ 
sulta sin base un otro persona 
manera el a bin ta haciendo 
te cu awor. 

Den un sociedad democratico 
tur hendenan tin e mesun 
derechonan y obligacionnan, 
pero parse cu Booshi Wever a 
lubida esaki y tabatin mester 
di un huez pa recorde cu e 



no tabiba na un republica 
di banana unda e ta haci y 
bisa loke e kier, sino riba 
Aruba, un isla democratico 
unda cu mester tin respet pa 
otro y unda tur hende tin 
e mesun derechonan.Awor 
Booshi Wever mester guli su 
palabranan y bay rectifica. 
Ohala e diferente otro perso- 
nanan (incluyendo politico- 
nan) cu ta wordo ataca of ta 
ataca sin fundamento tene 
bon na cuenta e decsion di e 
huez aki.Finalizando Mervin 



Wyatt-Ras, como Presidente 
di Parlamento mester wak e 
declaracionnan di huez como 
un halamento di atencion pa 
e falta di control cu e tin den 
Parlamento, pero ta compro- 
ndibel tambe, pasobra loke e 
ta haci eyden ta sigui orden- 
nan di su amonan cu ta den 
posicionnan di minister, dus 
e no por tuma un rol mas pro- 
activo den e reunionnan den 
Parlamento y tuma e poder 
den su mannan manera debe 
ser. 


Caso di intento di asesinato ayera tardi na Dakota 



AYERA tardi, polis a haya in- 
formacion cu tin un problema 
familiar den Pampoenastraat 
na Dakota. Polis na caminda, 
a drenta informacion cu tin un 
persona herida, y cu un pick-up 
a pasa riba dje. Pero ora cu polis 
a yega, ta manera e colonia Ha- 
tiano a sali y declara, cu no ta- 
bata un simplemente accidente, 
pero cu pick-up intencional- 
mente a dal un paisano di nan 
y consecuentemente e chofer 
responsabel a dicidi pa pasa cu 
e pick-up tambe riba e persona 


aki. Motibo cu e chofer a pasa 
su pick-up riba dje, ta pasobra 
un rato prome e victima a dal 
un dama un mokete. Y pesey, 
e chofer aki a pasa su pick-up 
riba dje, cu mal intencion. E 
paisanonan tabata reclama, cu 
ni cacho no ta trata asina. 

Awor, e chofer ta deteni y en- 
carcela, pasobra el a intenta 
di mata di agresor di un se- 
nora. Ambulance a bay cu e 
victima mas e senora victima 
di agresion. 

Parlamentario Otmar Oduber 

E soluc on pa desempleo y pobreza lo mester bin di turismo 

Ta MEP so no por of no kier wak e realidad aki 



NOS pais ta den crisis. Un crisis 
cu ta afectando tur sector y tur 
aspecto di nos sociedad. Segun 
cifranan di Servicio di Impuesto 
den e promer 5 lunanan di 2009 
BBO a genera Afl. 4,8 miyon 
(esta 6,8%) menos entrada pa 
gobierno compara cu e mesun 
periodo na 2008. Desde januari 
te cu mei 2009 entradanan di 
gobierno for di derechonan di 


importacion (invoerrechten) 
a baha cu Afl. 9,3 miyon (cu ta 
14,8%) compara cu e mesun 
periodo di aha pasa. Esaki ta 
mustra cu consumo interno na 
Aruba a baha durante 2009. 
Caida den consumo interno tin 
efectonan negativo pa crece- 
mento economico y entradanan 
di tanto gobierno como tambe 
sector priva. 


Pa loke ta trata turismo, mester 
menciona cu durante e prome 4 
lunanan di 2009 nos pais a ricibi 
5,1% menos turista (“stay-over 
visitors”) compara cu e periodo 
corespondiente di 2008. Pero 
mas preocupante ta cu nos 
turistanan a gasta menos placa 
tambe. Segun cifranan di Banco 
Central entradanan for di tur¬ 
ismo (“real tourism receipts”) 
desde januari 2009 te cu april 
2009 a baha cu 7,9% (Afl. 58,4 
miyon) compara cu e mesun 
periodo di 2008. Si no bin cam- 
bio den maneho di gobierno, ta 
wordo pronostica cu e ana aki 
nos GDP lo baha cu entre 4 pa 
5%. Mirando cu pa motibo di 
BBO (y su efecto cumulativo) 
e costonan di empresanan a 
subi drasticamente y teniendo 
cuenta tambe cu nan entrada 
a baha pa motibo di caida den 
consumo local y den turismo, 
e demanda pa trahador a baha 
sustancialmente. Cosecuent- 
emente, e cantidad di perso- 
nanan sin trabou a aumenta 
drasticamente. Si na fin di ana 
2007, segun cifranan di Oficina 
Central di Estadistica, nos pais 
tabatin 3.100 desempleado, pa 
motibo di e efectonan di BBO y 
e circumstancianan economico 


desfaborabel, e cifra aki a au¬ 
menta te na alrededor di 3.700 
na fin di ana 2008 segun ci¬ 
franan di Banco Central, y ta ser 
calcula cu e cantidad di hende 
sin trabou a sigui aumenta te na 
mas o menos 5.000 persona na 
e momentonan aki. 

Hecho ta cu entre desempleo 
y pobreza tin un corelacion 
fuerte, mirando cu un persona 
desemplea no por dispone di e 
medionan financiero pa e y su 
famia por biba dignamente. A 
base di esaki por conclui cu na 
e momentonan aki tin miles 
di persona cu ta bibando den 
pobreza extremo. 

Pues cifranan di tur instancia 
oficial aki na Aruba ta confirma 
cu nos pais ta confrontando su 
peor crisis socio-economico 
desde ciere di LAGO na 1985. 
Manera ta conoci, nos econo- 
mia ta basa grandemente riba 
turismo. Actualmente alred¬ 
edor di 40 pa 50% di nos forza 
laboral tin empleo den sector 
turistico of sectornan liga cu 
turismo. Segun calculonan di 
Banco Central, rond di 75% 
di nos entradanan coriente for 
di exterior (excluyendo sector 
petrolero y free zone) ta proce- 
dente for di turismo, mientras 


cu directamente y indirecta- 
mente turismo ta genera ± 60% 
di nos GDP. 

E dependencia economico riba 
turismo ta nifica cu un recu- 
peracion socio-economico lo 
ta posibel solamente si nos sec¬ 
tor turistico recupera. Pa logra 
stimula nos turismo, esey lo 
rekeri inversionnan adicional 
cuantioso den promocion tur¬ 
istico y den mehoracion di e 
producto “Aruba” y e calidad 
di servicio. Pa motibonan po- 
litico partidista e gobierno di 
MEP no kier admiti cu nos ta 
confrontando un crisis socio- 
economico profundo, pasobra 
den nan forma strano di pensa, 
esey lo ta igual na acepta cu nan 
a hiba un maneho economico 
desastroso. Mientras tanto 
partido MEP ta prefera di mal- 
gasta fondonan publico pa sigui 
beneficia “friends & family” y 
tambe den proyectonan cu nan 
ta kere por yuda nan cu aigun 
voto, envez di duna prioridad 
na turismo. Pues atrobe MEP 
ta bolbe demostra cu nan pro- 
pio interes ta mas importante 
cu interes di nos pais. E ta 
increible, pero nan ta laga nos 
pueblo keda sufri sin cu esaki 
ta necesario. 


■ 


YourVision2009. Bo vision tambe ta conta 

Dialuna awor di 8'or pa 9'or riba www.yourvision2009.com 



ELIZETTE Wernet, Julio An¬ 
drews, Janiro Eisden y Izaira 
Fingal, cuatro hoben Arubiano 
cu interes den e futuro di nos 
isla a bin cu un idea hopi in- 
novativo na Aruba: yourvi- 
sion2009. Ta trata aki di un pro¬ 
grama di 1 ora di duracion cu 
lo wordo transmiti live a traves 
di www.yourvision2009.com 
cuminsando dialuna awor, 6 di 
juli di 8’or pa 9’or di anochi. 

Ta trata aki di un programa 
caminda manera e nomber mes 
ta bisa, tur hende por trese nan 
vision padilanti caminda lo tin 
un politico lo ta contestando e 
diferente preguntanan, lo scu- 
cha comentarionan, dudanan, 


sugerencianan, etc en bibo. In- 
tencion ta pa pueblo en general 
por trese nan opinion dilanti 
riba diferente topiconan riba 
con nan no kier wak e futuro 
di nos isla. 

E programa lo ta uno hopi 
interactivo unda cu esnan in- 
teresa por yama, manda SMS, 
mail of via e chatroom di e site 
mes, tresiendo nan punto di 
bistå dilanti, ningun pregunta 
of comentario lo wordo kita. 
Despues di e transmision en 
bibo, tur hende cu desea lo por 
wak e programa riba e website 
mes, caminda cu e chatroom lo 
keda activo. 

Elizette, Julio, Janiro y Izaira ta 


hopi entusiasma cu e proyeto 
nobo aki pasobra e ta un forma 
pa pueblo eherce nan derecho 
di participacion, caminda nos 
hendenan sin importa edad por 
duna nan contribucion na loke 
Aruba mester bira despues di 
eleccion. 

Nan ta indica cu contrario na 
loke hopi hende ta pensa, esta 
cu e hobennan no tin interes 
den politica. E programa aki 
ta un muestra y lo demostra 
cu nos hobennan tambe kier 
haya participacion activo den 
tur loke ta trata desaroyo di 
nos isla. 

E programa en bibo lo wordo 


transmiti tur siman riba dialuna 
di 8’or pa 9’or di anochi riba 
www.yourvision2009.com y 
tur hende por participa. No 


perde, laga bo opinion tambe 
conta y contribui asina na e 
mihor desaroyo pa nos dushi 
Aruba. 

Ml TATACH Bl ASCbTBSELM 
VISICNPAIMTmED PUffiLOY 
TAEVISICNCU Ml TAKffEADBM 


Aiza Croes ta sigui 
pasonan di su tata, 
Chibi Croes den fe- 
liz memoria, kende a 
sostene y guia parti¬ 
do AVP den su tem- 
ponan bon y malo. 
Como yiu di un lider 
politico, Aiza a lanta 
y a sostene y kere 
den e vision politico 
cu su tata semper a 
sostene y impone 
pa sirbi interes di e 
hendenan di Aruba. 
“Mi ta sintimi or- 
guyoso di a ricibi mi 
educacion politico di 
un persona manera 
mi tata, kende sem¬ 
per a forma parti di 
e vision di partido 
AVP, cu ta un parti¬ 
do social cristian y 
semper a trata pa sir¬ 
bi pueblo di Aruba. 


Felicidad di nos hen¬ 
denan, tabata e pri- 
oridad for di tempo 
mi tata a bira lider di 
partido AVP y awe 
esaki no a cambia 
ya cu nos partido 
berde, ta sigui sirbi 
e interes di un pueb¬ 
lo cu merece tur fe¬ 
licidad di mundo. 
Nos hendenan merece 
di biba trankil, di por 
lanta mainta sin pre- 
cupacion, di por tin e 
siguranza cu nan bida 
lo bira mihor, cu cos- 
nan lo cana manera 
nan ta spera, pa mot- 
ibo cu tin un Gobier- 
no cu ta determina pa 
cumpli cu su pueblo. 
Partido AVP ta kere 
den e vision aki, kere 
den bienestar total 
di tur riba e isla aki, 


preocupa pa progreso 
familiar, y ta sostene 
e principionan social 
cu ta sirbi e interes 
di nos comunidad. 
‘Plan di Rescate’ di 
Gabinete Eman I ta¬ 
bata Cardinal pa e 
transformacion eco- 
nomico di pais Aru¬ 
ba na 1986, caminda 
un pais nobo a lanta 
despues di salida di 
multinacional ES S O 
for di e refineria na 
San Nicolas.Mi tata a 
forma parti di e vision 
aki, a traha como mi- 
embro di Parlamento 
dunando sosten pa 
e transformacion di 
nos pais y cu a sigui 
despues pa e Plan di 
Barrio y e Plan Social. 
Semper AVP a hiba un 
vision caminda bien¬ 
estar di henter comu¬ 
nidad tabata esencial, 
sin lubida ningun 
hende, di e anciano pa 
pensionado, di may- 
ornan trahador pa e 
muchanan studiando. 
Un vision dirigi pa 
hiba un maneho pa 
tur hende y pa proxi- 
mo periodo di gober- 
nacion e vision un 
biaha mas ta dirigi 
pa duna tur hende 
un bida digno, un 
bida di speranza y 


un bida di trankili- 
dad, totalmente 
diferente pa loke nos 
pueblo a conoce ul¬ 
timo ocho ananan. 
Progreso mester ta pa 
tur hende, pa tur nivel 
di sociedad y no limita 
na solamente un grupo 
chikito di amigo y fa- 
mianan y ta e vision 
social grandi aki, mi 
tata semper a sostene 
y a lucha hunto cu 
AVP te na su morto. 
Nos tin un pueblo 
sclamando pa ayudo, 
sclamando pa alivio 
di e presion financie¬ 
ro cu medidanan di 
Gobiemo a impone 
riba nan bida social, 
nan bida di tur dia. 
Un pueblo cu ta su- 
friendo pa un mane¬ 


ho cu a neglisha por 
completo e fundeshi 
social y financiero 
di nos hendenan. 
Cu firmeza mi kier si¬ 
gui cu e vision di mi 
partido AVP, e vision 
cu mi tata Chibi sem¬ 
per a sostene y kere 
aden, pa den cierto 
forma sigui cu mesun 
determinacion cu el a 
sina nos tur, pa pro- 
gresa y yuda otronan 
tambe haya e dicha y 
felicidad cu tur hen¬ 
de tin derecho ariba. 
Un vision cu for di 
chikito nos a sina 
conoce y sostene y 
na cual mi tata sem¬ 
per a keda fiel na 
dje y cual awe mi 
ta sigui cu firme¬ 
za den su pasonan. 

Caminda muha ayera mainta t’e causa 2 Accidente 
tras di otro na mesun sitio na Catiri 



DIAHUEBS mainta tempran 
a drenta informacion di un 
accidente cu hende herida na 
Catiri. Na yegada di polis, nan 
a bin constata cu aki ta trata di 
2 accidente, unda esun prome 
a ser causa pa motibo cu e ca¬ 
minda tabata muha. Un chofer 
Hulandes cu tabata bayendo 
nort no por a controla e auto 
den un birada y a slip bay otro 
banda di e caminda, mientras 
e chofer di direccion contrario 
a wak e auto ta bin riba dje 
y a baha caminda na su man 
drechi, pero a yega te na transhi 
di cadushi y no por a kita mas y 
asina mes e otro auto a bin dal 


casi frontal riba dje. 

Hunto cun’e den auto tabatin un 
dama cu tambe a resulta herida. 
E chofer Hulandes a haya un 
kap basta grandi na su cabez. 
Den e otro auto e chofer cu ta 
un hende cu ta sufri di curazon 
tabata keha di dolor na su nek, 
mientras e dama sinta na banda 
tambe tabata keha di dolor. 

E 2 autonan aki a keda para 
mey-mey di caminda, un otro 
auto maneha pa un dama a haye 
di ripiente cu e accidente dilanti 
di dje y a purba brake y desvia, 
pero e caminda muha a pone cu 
e auto no a para y a bay dal riba 
un pal’i lus. 


E dama chofer di e ultimo auto 
aki cu ta un persona cu ta sufri 
di curazon a haya sla y tabata 
keha dolor na su pia. Na yegada 
di e ambulance nan a atende tur 
e victimanan y a hiba e prome 
3 personanan envolvi den e 
prome accidente pa hospital pa 
ricibi tratamento mas avanza y 
pa un control mas extenso. 
Mientras e dama chofer di e 
ultimo auto aki cu tambe ta un 
persona cu ta sufri di curazon 
tabata keha di dolor na su pian- 
an a opta pa despues e mes bay 
dokter pa un control. Despues 
takelwagen a kita e autonan for 
di caminda. 




Inscribi pa 


c@re 


i^FCCA 


Laga nos yudabo na 
e feria di vivienda di 


Trece bo cuenta di awa 
y nos lo yudabo registra 
pa e servicio nobo aki. 


a.4-5 Juli 2009 

FCCA celebrandow 
30 ana di existencia 


Conecta cu bo... 


Na WEBc@re bo por: 

• Lesa y print bo cuenta di awa di tur luna Online 

• Wak bo historia di consumo y dianan cu e meter a wordo lesa 

• Wak pagonan y ahustacionnan 
Y hopi mas... 


Minister di Husticia no ta ripara 
cu prioridad pa pueblo ta 
combatimento di criminaiidad 

No aumento di multa pa exceso 
di velocidad 

DURANTE conferencia di prensa semanal di partido Democracia 
Real, Andin Bikker a comenta riba e prioridadnan cu nan lo pone 
pa ministerio di Husticia. 

E ta indica cu e siman aki Ministerio Publico a anuncia cu nan ta 
bay bin cu man duro, cu nan tin un maneho nobo pa loke ta trata 
multanan pa exceso di velocidad. E ta apluadi esaki, pero di biaha 
ta bisa cu mester para keto riba prioridad, pasobra prioridad ta 
cu polis no ta riba caya, no tin placa pa overtime, criminaiidad ta 
aumentando. Mirando e situacion aki Bikker ta puntra su mes si 
minister di Husticia ta canando den pueblo, si e ta buscando kico 
ta e prioridadnan cu pueblo kier pa wordo atendi den e carteta 
di husticia. 

Si e haci esaki el lo por ripara cu e prioridad no ta exceso di veloci¬ 
dad, pero combatimento di criminaiidad, adictonan ambulante 
y ladronicia. 

Biniendo riba e parti di exceso di velocidad, lider di PDR ta kere 
cu ta necesario pa cuminsa pone borchi atrobe cu ta anuncia 
te cuanto kilometer por core den e area, pasobra nan ta hopi 
schaars. 

Candidato nobo di MEP kier pa tur bar na San 
Nicolas haya permiso pa strip tease 

Interesante pa haya sa reaccion di dr. Maikel Kelly y otro candidatonan di MEP riba esaki 


RECIENTEMENTE por a 

scucha e candidato nobo di 
MEP pa San Nicolas, Big Dad- 
dy Chance (cu por cierto ta e 
yiu di Leo Chance cu a manda 
riot commando pa Betico 
Croes) declara cu tur bar na 
San Nicolas mester haya per¬ 
miso pa strip tease, algo cu a 
cay den hopi mal tera cerca 
hopi hende, specialmente 
esnan di San Nicolas. 
Situacion di San Nicolas ta 
hopi malo, principalmente 
debi na e abandono di Gabi- 
nete Oduber pa e parti pariba 
di nos isla, pero tur hende sa 
tambe cu e barnan na San 
Nicolas a yuda na e situacion 
aki, caminda hopi hende ta 


prefera di no bay eybandanan 
precisamente dor di e e bar¬ 
nan aki. 

Awor aki ta scucha for di boca 
di Big Daddy Chance cu tur bar 
eynan mester haya permiso pa 
strip tease! Ta kico e kier, core 
cu tur comerciante definitiva- 
mente for di San Nicolas? Esey 
ta e desaroyo cu e kier trese pa 
San Nicolas? Ta ki tipo di edu- 
cacion nos muchanan ta ricibi 
for di algo asina? Con lo por 
crea un desaroyo economico y 
social pa San Nicolas si den su 
curazon mes tur bar ta conta 
cu permiso pa strip tease? 
Cu tur seguridad por bisa cu 
ningun comerciante cu un 
tiki tino lo bay inverti eynan 


si nan sa cu banda di nan tin 
barnan caminda cu tin strip 
tease tumando lugar. 
Interesante di e declaracion- 
nan aki ta pa scucha e reac¬ 
cion di dr. Maike Kelly kende 
tambe recientemente a subi 
lista di partido MEP. Dicon dr. 
Kelly? Pasobra e ta un persona 
conoci di ta hopi involucra cu 
religion, caminda semper por 
a scucha cu e ta para pa norma 
y balornan. 

Ya caba el a haya un vraagtek- 
en grandi riba su nomber 
ora el a dicidi di subi lista di 
MEP siendo cu pa ananan 
largo el a critica fuertemente 
e maneho di Booshi Wever 


pa cu Salubridad Publico. A 
pesar cu el a nenga di a bisa 
cu e condicion pa subi lista di 
MEP ta si Booshi Wever no tey 
mas, toch tin hendenan cu ta 
sigui sostene cu esaki ta algo 
cu en berdad el a bisa. Si ta 
berdad of no, esey lo keda pa 
su consenshi! 

Pero awor, cu e declaracionnan 
di Chance tocante strip tease 
na tur bar na San Nicolas, kico 
dr. Kelly lo bisa? Ta con e por 
keda riba un lista politico cu 
un persona cu kier promove 
net lo contrario di loke e ta 
promulga? Un persona cu ta 
para pa norma y balornan 
sigur no lo haci esaki! 

Mescos lo ta bon pa scucha de¬ 


claracionnan di Evelyn Wever- 
Croes, kende for di su lanza- 
mento den politica a indica cu 
el lo kier trese un cambio, pero 
sigur loke Chance ta haciendo 
no ta cuadra cu e cambio cu e 
dama prepara aki lo kier pa 
Aruba. Asina tambe e demas 
candidatonan, specialmente 
e candidatonan femenino di 
partido MEP lo mester duna 
nan reaccion riba esaki. Lo 
mihor cu e partido geel por 
haci ta laga Chance disculpa 
su mes pa e declaracionnan 
aki, de lo contrario e graf cu 
AWEMainta a pronostica cu e 
persona aki lo hinca MEP den 
dje, lo ta uno mas grandi di 
loke a spera! 

Ora caminda ta rnuha, 
e ta peligroso 



DIAHUEBS mainta net ora cu fotografonan di prensa cu a caba 
di saca foto di un accidente n’e rotonde di Sasaki, a mira con 
un auto cu tabata biniendo zuid a slip subi rotonde, pero no a 
dal den ningun palo di borchi of lus. Despues di esaki e auto a 
reverse baha y sigui core bay. Chofernan paga tino ora caminda 
ta muha! 


■ 


Accidente den cadena, 
unda chofernan a duna 
declaracion falso 



DIARAZON birando anochi caba, nos fotografo a bin hay’e cu 
un accidente di cadena pabao di e rotonde di Ponton. Mesora 
el a baha y saca foto. Den e accidente aki e chofer di e pick-up 
a haya un kap chikito patras di su cabes, pero no tabata desea 
presencia di ambulance. 

Pero locual ta di lamenta ta con chofernan ta permiti otro hende 
“gana, estafa y/of horta” un compania di seguro y ademas pone 
e otro chofernan tambe gana. Esaki por pone tambe cu nan tur 
por bay sera pa a duna declaracion falso. 

Esaki nan a ser manipula pa declara ya cu esun na stuur no tin 
rijbewijs y a laga pasa cu supuestamente su casa cu si tin rijbewijs 
tabata na stuur. Esta un berguensa!! Esaki nan a haci’e p’e temor 
cu nan auto no ta ser drecha. Unda nos ta bay? 


6 Auto envolvi den un accidente 

na Bushiri 



DIARAZON atardi a drenta 
informacion cu un accidente 
unda tin 6 auto envolvi, cu 
a tuma lugar na Bushiri. Na 
yegada di polis, nan a bin 
haya unicamente e 5 autonan 
kibra y un di e lusnan di e auto 


cu a ocasiona e accidente y a 
core bay. 

Ta trata di un Nissan Sentra 
color di oro cu a bin di zuid 
bayendo nort cu velocidad 
halto y a bay dal tras di un 
vehiculo S.U.V. E impacto aki 


tabata asina fuerte cu esaki a 
bay dal riba 4 otro cu tabata 
staciona. Afortunadamente 
ningun hende a resulta herida. 
Ademas e Nissan Sentra a core 
bay laga su luz di dilanti tambe 
n’e sitio. 


Ora dono di auto a mira su auto 
accidenta, e tambe a bira malo 



DIARAZON atardi tabatin un 
accidente a tuma lugar na Nep- 
tunestraat dilanti di Colegio 
E.P.I. y a ser bisa cu tin hende 
herida. Na yegada di e patruya 
policial, a constata cu aki ta 
trata di un accidente unda un 
auto no a duna otro preferen- 
cia y nan a dal den otro. 

Debi n’e impacto, un dama 


chofer a resulta herida. E 
dono di e auto envolvi den e 
accidente cu no tabata ne sitio, 
ora di e accidente y a presenta 
n’e sitio y e tabata rekeri inter- 
vencion medico urgente. 

E ambulance a yega net na 
tempo pa dune atencion med¬ 
ico, mientras a hiba e otro 
victima tambe pa hospital. 

Chofer sin rijbewijs ta dal den 
trankera na Hato 


DIAHUEBS mainta a drenta 
informacion cu na Hato un 
auto a perde control y a dal 
den trankera. Na yegada di 
e patruya policial a constata 
cu enberdad un Toyota Yaris 
preto A-11230, cu tabata bay- 
endo Noord a perde control y 
a dal den e trankera. 

E chofer no tin rijbewijs. 
Afortunadamente ningun 
persona a ser herida. 



Otro auto ta dal den trankera na Hato, 
pero e biaha aki auto sin chofer 


DIAHUEBS atardi a drenta 
informacion cu na Hato un 
auto a dal riba un trankera, 
siendo cu den oranan di main¬ 
ta tabatin un accidente similar 
caba. 

Na yegada di e patruya poli¬ 
cial n’e sitio a constata cu aki 
ta trata 

di un Chevrolet Spark blanco 
number A-44310 cu a dal 
den trankera. Un testigo a 
declara cu e auto a bin for di 
E.P.B. straight bay dal den e 
trankera. 

E testigo a sigui conta cu el a 
baha bay check y no a haya 
ningun hende den e auto cual 
tabata completamente na lock 
y den neutral. 

Despues di un rato e dono di e 
auto a aparece y kier a bay cu 
e auto y a bisa cu e ta drecha 
e cura. 



Autoridadnan a bolbe localiza 
damita Maria cu a bolbe huy 

DIAHUEBS mainta un ^ 
patruya atento, corien- ) 
do den Jan Flemming 
ta descubri un mucha 
muher cu aigun dia atras 
a huy atrobe for di cas na 
Noord. Mesora e agente¬ 
nan a bira baha y papia 
cune y a bis’e p’e subi den 
auto pa compana nan pa 
warda di polis na Noord. 

Eynan polis lo avisa e 
mayornan y despues di 
papia severamente cu 
e mucha, kende con- 
stantemente ta huy di su 
mayornan. 


Atrobe anti-socialnan ta sigui 
destrui nos turismo cu ya caba 
ta den un situacion precario 




DIAHEUBS mainta ta drenta informacion cu anti-social of 
ladronnan a horta 3 tire for di un auto di huur di un turista cu 
tabata staciona na Amsterdam Manor Beach Resort. Na yegada 
di e patruya policial n’e sitio a constata cu ladronnan a horta 3 
wiel di un auto di huur, V-wagen y casi nan a logra horta e di 4 
tambe. 

A pidi e Departamento Tecnico di Polis pa bin investiga e caso 
lamentable aki cual sigur lo percura pa dana nomber y imagen 
di pais Aruba den exterior. E experiencia amargo aki sigur lo ser 
conta bao di amistad y famianan di e turistanan victima. 

Corte ta conclui cu Presidente di Staten no a para Minister Wever 

Corte a bisa cu Minister no por haci acusasion 
infunda contra un politico contrincante 


CORTE ayera a dicta un sen- 
tencia caminda cu ta mustra 
cu politiconan no ta completa- 
mente inmune den nan expre- 
sion y cu nan mester ta mas 
cauteloso. 

Ta trata di un caso sumario cu 
lider di partido RED, Rudy Lam¬ 
pe a cuminsa contra Minister 
Booshi Wever, pa expresionnan 
cu esaki a haci contra dje den 
Parlamento. 

E tratamento mes a tuma lu- 
gar luna pasa y unda enfasis a 
wordo poni riba e partido cu e 
Minister a menciona of a yama e 
politico di RED pa un pedofile. 
Abogado cu a representa Lampe 
den e caso aki tabata mr. Ronny 
Wix, kende a enfatisa cu e 
expresion ey no a keda senala 
solamente den Parlamento pero 
un declaracion di e mandatario 
publica den e corant Bon Dia 
Aruba di 13 di mei 2009, atrobe 
e Minister a yama e Parlamen- 
tario pa pedofile mustrando cu 
tin rumornan persistente den e 
direccion aki. 

E punto di abogado ta cu den 
Parlamento tanto Ministernan 
como Parlamentarionan ta 
goza di inmunidad. Pero a base 
di articulo 6 di EVRM (Derecho- 
nan Humano) Corte Europeo 
a cuestiona den un caso di in¬ 


munidad cu e persona ta keda 
responsabel pa haci expresion¬ 
nan ofensivo den direccion 
di un otro riba un asunto cu e 
momento ey no tabata wordo 
discuti. 

Durante tratamento di e caso, 
abogado di Minister drs. Booshi 
Wever, mr. Ruiz a mustra cu 
cada biaha e mandatario Wever 
tabata bisa di rumornan per¬ 
sistente y cu e ta haya cu loke a 
sosode den Parlamento, tanto e 
Ministernan como e Parlamen¬ 
tarionan ta gosa di inmunidad 
segun nos Constitucion. 

El a bisa tambe cu como po¬ 
litico, Parlamentario Lampe 
mester tin lomba hancho ya 
cu Lampe tambe cada vez ta 
yama Minister Booshi Wever pa 
corupto den e caso di proyecto 
di dump siendo cu tin investiga- 
cionnan y decision di Corte cu 
ta mustra claramente cu esaki 
no t’e caso. 

Ayera mainta den sala di Corte, 
Huez a bisa cu e ta rechaza e 
ponencia di parti di Minister 
Wever cu Lampe no tin motibo 
di urgencia den e caso aki. 
Huez ta haya cu e expresion¬ 
nan haci den Parlamento y e 
publicacion di comentario den 
Bon Dia Aruba di mei 2009 ta 
recien y como tal tin motibo di 


urgencia. 

Huez a mustra cu EVRM ta 
considera expresion liber im- 
portante y tambe den Parla¬ 
mento. El a mustra cu segun 
Constitucion, tanto Minister 
como Parlamentarionan ta 
goza di inmunidad. E ta haya 
cu Huez no por bay atende 
loke ta wordo expresa den 
Parlamento hustamento debi 
n’e inmunidad Parlamentario. 
E ta haya cu ta Presidente di 
Parlamento mester vigila esaki 
y hala atencion di esnan cu ta 
bay mucho leu. 

Sinembargo Parlamentario 
Lampe ta cuestiona cu aki a 
viola articulo 6 di EVRM y a 
presenta un sentencia di Corte 
di Europa caminda ta mustra un 
ta importante pa den un debate 
politico tin libertad amplio di 
expresion y den caso excepcio- 
nal por acudi serca Huez si un 
persona ta haya cu el a wordo 
ofendi. 

Den e caso aki, tabata atendi- 
endo un punto den Parlamento 
y Minister Booshi Wever a 
cuminsa yama Rudy Lampe pa 
pedofile, cual no tin nada di 
haci cu e asunto cu e momento 
ey tabata wordo atendi. Huez 
a bisa cu e articulo en cues- 
tion den ley tabata pa protege 


e oradornan politiconan den 
Parlamento pa nan expresion¬ 
nan riba e temanan cu ta wordo 
discuti y nada otro. 

Y den e caso aki e inmunidad 
no tin nada di haci cu loke 
Minister Wever a expresa di 
Parlamentario Lampe na juni 
2009 den Parlamento. E tabata 
un expresion di su descontento 
personal pa cu Lampe. 

Corte a sigui senala cu articulo 
6 di Reglamento di Orden pa 
Staten, ta autoriza e Presi¬ 
dente pa mantene orden den 
e reunionnan aki. Y despues 
di studia e momentonan aki 
riba video, Corte ta yega n’e 
conclusion cu e Presidente no a 
haci uso di e derecho aki, y sola¬ 
mente a expresa “sr. Wever”, un 
biaha. Y despues Wever a ripiti 
loke el a bisa. 

Huez ta haya cu Minister Booshi 
Wever a tacha e bon nomber di 
Parlamentario Rudy Lampe dor 
di yam’e pa pedofile siendo cu 
Minister Wever ta basa su mes 
riba rumornan no funda. 

Huez a bisa cu no por acepta 
expresionnan asina serio y pisa, 
ya cu den comunidad e lo tin su 
efectonan riba esun cu ta wordo 
yama p’e nomber aki. Pedofile 
ta un acusacion hopi serio y e 
ta considera esaki un ofensa 


den direccion di Parlamentario 
Lampe. 

Ademas di e dano personal riba 
e nomber di e politico Rudy 
Lampe, e etiketa di “pedofil” 
ta kibra e cofianza cu electo- 
rado mester tin den politiconan 
prome cu nan por deposita nan 
voto riba nan. E expresion¬ 
nan tendencioso ta tambe un 
instrumento politico. A base 
di esaki, Lampe tin motibo ur- 
gente pa haya un rectificacion 
den e caso aki. Corte a bisa cu 
e argumento cu e kier protege 
contra pedofilia, no ta algo cu 
ta cuadra cu e asunto. E meta ey 
no ta wordo logra door di acusa 
un politico contrincante den 
forma infunda pa pedofilia. 
Huez ta conclui cu Minister 
Booshi Wever a actua inhusto 
dor di yama Parlamentario 
Rudy Lampe pa pedofile y cu e 
mandatario periodicamente a 
mantene rumornan no funda 
bibo contra Lampe. 

Huez a ordena pa Minister 
Booshi Wever rectifica den e 
edicionnan di medionan di co- 
municacion pa dia 4 di juli 2009 
y a fiha un dano per huicio di 5 
mil florin pa cada dia cu Minis¬ 
ter Wever keda sin cumpli cu e 
sentencia aki te na un maximo 
di 100 mil florin. 


Auto di polis sin chofer, motor cendi a cay den Lagoon 


DIAHUEBS atardi a 
drenta informacion 
cu un auto a cay den 
Lagoon. Mesora a di- 
rigi polis como tambe 
takelwagen n’e sitio. 
Ta trata aki di un auto 
di Cuerpo Policial cu 
a ser laga motor sendi 
y net den un bahada 
y pa descuido e auto 
a bay den awa. Take¬ 
lwagen di polis mes a 
bin n’e sitio y a sake 
for di Lagoon. 

Mirando un indisponibilidad di canidatonan nobo: 

MEP haciendo ofertanan cu hole corupcion na candidatonan 

potencial pa subi lista 

Partido chikito cu a keda sin firma acuerdo di bon boluntad tambe ta haciendo promesnan inetico 


FOR di eleccion 2005, MEP a sinti 
con pueblo a cuminsa castiganan 
pa nan maneho di gobernacion di 
nos pais. For di 2005 te cu awe e 
situacion a bira hopi mas malo. Por 
pensa aki con MEP, bou liderazgo 
di Nel Oduber, a impone BBO y e 
canitad di escandalonan y posibel 
corupcionan cu e partido a haya 
su mes confronta cu ne. Pueblo ta 
mustrando di ta fada. For di fuent- 
enan fidedigno, nos tin comprondi 
cu for di 2 ana atras caba Nel Odu¬ 
ber ta purbando di incentiva cara 
nan fresco pa subi lista di MEP. 
Pero e intentonan tabata envano. 
Majoria di e “bieunan” lo mester 
keda ariba lista. Di e bieunan cu a 
bay, un famia ta tuma nan lugar. 
Pero e idea pa caranan nobo pa e 
partido no a resulta. 
Informacionan ta drentando cu 
pa desesperacion, lider di partido 


ta haciendo promesanan “inetico” 
pa haya caranan nobo pa subi 
lista. Loke ta un desaroyo hopi 
preocupante ta cu e lider di MEP 
ta haciendo e promesanan aki un 
realidad. Aki por pensa ariba e 
ultimo candidata cu a subi lista di 
MEP. Segun informenan cu nos ta 
dispone di dje, cu e candidata aki 
no tabata mira mucho positivo pa 
subi e lista geel te cu, segun nos a 
wordo informa, e la haya un “offer 
she can’t refuse”. 

Aparentemente e candidata, di fam 
St. Jago, a haya un trabou na Econ- 
omische Zaken aigun dia despues 
cu e la wordo aserca pa subi lista di 
MEP. Maske cu e ta cualifica of no, 
e hecho aki no ta corecto. No tabata 
tin un open solicitatie y aparente¬ 
mente no tabata tin un vacatura. 
E tipo di actonan aki ta cosnan cu 
pueblo no por tolera. 


Kiko nos ta creando aki? For di ini- 
cio di nan carera den politica, ya ta 
cla pa e politiconan aki cu “aqui se 
compra y se vende.” E politiconan 
aki ta cuminsa nan carera politico 
corumpi. Aki aigun tempo nos ta 
haya nos pega cu aigun politico 
corumpi, pero den puestonan mas 
y mas halto. 

A bira tempo pa “Comision di Bon 
Boluntad” haci un apelacion na 
partido MEP un biaha mas pa firma 
e acuerdo di Bon Boluntad y caba 
cu e tipo di cosnan aki. Pero segun 
informenan cu nos ta dispone di 
dje, e comision nan man ta mara, 
pasobra nan kier “lobby” te ora cu 
nan haya MEP abordo di e comi¬ 
sion. Awor aki nan no kier trapa 
ariba dede di e lider di e partido 
pa asina e no “rabia” cu nan. E 
comision mester pone pia abou y 
exigi cu e cosnan aki no pasa mas 


y wordo coregi! 

No por ta asina cu partidonan 
manera AVP, MPA y RED ta atene 
nan mes na reglanan y partido nan 
merna MEP ta haci y deshaci. Tin 
informacionan cu otro partidonan 
cu a keda sin firma e acuerdo di bon 
boluntad tambe ta primintiendo 
“ministerschap” pa ora cu nan 
drenta den gobierno. 

For di fuentenan bon na altura, 
tin un partido cu a nenga di firma 
e acuerdo pa motibo cu MEP no a 
firma. E partido aki, cu eleccion 
pasa a keda sin haya un asiento 
pa masha tiki voto, a priminti un 
candidato cu lo wordo lanza e 
siman aki, cu e lo haya puesto di 
Minister, si en caso e subi lista. E 
tipo di promesnan aki no ta bon. 
Aunke cu e desaroyonan den MEP 
ta sumamente preocupanta y serio, 
esun di e partido chikito no ta mus- 


tra di ta mucho leu. 

Di otro banda, candidatonan cu 
wordo aserca pa subi lista y haya 
un “regalo” en cambio cu ta wordo 
paga cu placa di pueblo, mester 
tene cuidou. Hulanda ta masha 
preocupa e situacion di corupcion 
cu ta reinando den gabinete Odu¬ 
ber. Pa esaki un investigacion ta 
bay tuma lugar. E canidatona aki 
mester tene bon nan cuenta cu nan 
tambe por wordo investiga y e posi- 
bilidad tey cu nan integridad tambe 
por wordo atacha, por ehempel den 
KIA. Corupcion ta un problema cu 
a lanta cabes di un manera masha 
fuerte e ultimo ananan aki y nos no 
por permiti cu esaki bira mas pio. 
Mester corta e pianan di corupcion 
awo, prome cu bira mucho lat y 
nos tin un cantidad di politiconan 
di e mentalidad di “se compra y se 
vende” na gran escala! 


AVP y MEP no lo haya mayoria y PDR ta bayendo pa 4 asiento caba 

AVP lo ta hisando bandera sin permiso di dono di cas 


ANDIN Bikker ta expresa na prensa cu e dos partidonan 
tradicional ta pretende cu nan lo haya mayoria den e proximo 
eleccion y PDR kier sacanan for di e ilusion ey mirando 
e resultado di un sondeo recien cu nan a haci. Ni geel ni 
berde lo haya mayoria. PDR na e momentonan aki ta para 
cu 3 asiento bayendo pa 4 y esey kiermen cu e partido cora 
lo bay ta un balanza den e proximo eleccion, segun Bikker 
ta duna di conoce. 


El a agrega cu fin di siman pasa candidatonan di PDR a 
bishita diferente cas y a tuma nota cu partido AVP ta pegando 
bandera sin puntra na casnan di hende. “Nos a haya hopi 
reclamo riba esaki y nos ta haya e ora cu ta un hipocrecia di 
partido AVP cu nan ta firma e convenio di comision di bon 
boluntad y nan no ta cumpliendo cu e reglanan. Esey ta un 
reafirmacion pa nos cu e convenio di bon boluntad cu pa 
noble cu e por ta, no ta traha”. 


Mas aleu e ta bisa cu e banderanan hopi biaha ta wordo poni 
na un manera cu e bisinanan ta kere cu ta e otro bisina a duna 
permiso. Tambe cu tin hende a bisanan cu nan tin miedo di 
bahe pa no haya problema. 

Finalizando Andin Bikker ta bisa “bandera no ta vota, pero ta 
subraya si un tipo di comportacion di parti di un partido cu a 
firma un convenio y cu obviamente no ta respetand’e”. 

ATENCION!!!! 

Pa motibo di interes hopi grandi den AWEMainta, 
nos ta hayando reclamo cu ya mainta trempan 
e corant a caba tur rond Aruba 

Pueblo No Desespera! 

Bo por lesa bo AWEMainta tur dia Online na www.awemainta.com 


DEA ta uni na investigacion 
di morto di Michael Jackson 



E agencia antidroga Mericano 
conoci como DEA a uni na e 
investigacion di e morto di 
Michael Jackson. Asina un 
funcionario na Washington a 
informa. 

E fuente a bisa cu polis di Los 
Angeles a pidi DEA interveni, 
ya cu e agencia ey tin recurso 
y experiencia den investiga¬ 
cion di productonan di droga 
ilicito. 


E agencia federal ta participa 
den investigacion di docter- 
nan, pa asina haya sa si nan ta- 
bata registra cu DEA pa receta 
droga. Asi tambe, e investiga- 
dornan lo trata di determina 
fuente di e droganan receta 
pa e doctornan na Jackson of 
na personanan cerca di dje, pa 
asina determina si tabatin un 
patronchi di trafico di droga. 
E plannan pa dera Michael 


Jackson na su rancho Never- 
land mientras tanto a wordo 
descarta durante dia, loke a 
laga pregunta pa cu su entiero, 
aunke tabatin un misterio cu si 
a wordo aclarea: Su testament 
recien revela ta senala cu su 
mama mester haya cuido di e 
yiunan di e rey y dia e no por, 
e custodia lo pasa pa Diana 
Ross. 

E circumstancianan cu a cam- 


bia pa loke ta e entiero a frus- 
tra hopi admirador di Jackson, 
cu a viaha bay na e rancho, den 
e montananan cerca di Santa 
Barbara, cu e speransa di asisti 
na un ceremonia publico. 
“Nos ta teriblemente decep- 
ciona”, segun Ida Barron, di 
44 ana, cu a yega cu su caså 
Paul, di 56 ana, y kier a campa 
eynan pa varios dia. 

E testament di Michael Jack¬ 
son, scirbi siete ana pasa y 
presenta diaranson den un 
corte na Los Angeles, ta pone 
tur su propiedadnan den man 
di un fundacion di e famia, 
pero ta exclui su ex senora 
Debbie Rowe. 

E testamento, fecha dia 7 
de juli 2002, ta calcula su 
patrimonio na e momento ey 
na mas cu 500 miyon dolar. 
Tur cos ta keda den man di e 
fundacion familiar di Michael 
Jackson. 

E ta nombra su mama, Kather- 
ine Jackson, como un benefi- 
ciario di e fundacion y custo¬ 
dia di e tres yiunan di Jackson, 
cu tambe a wordo nombra den 
e testamento. 

Jackson, cu a muri diahuebs 



Homenahe na Michael 
J ackson na 'Walk of Farne' na 
Hollywood 


ultimo na edad di 50 ana, a 
laga tres yiu: Michael Joseph 
Jr., conoci como Prince Mi¬ 
chael, di 12 ana; Paris Michael 
Katherine, di 11; y Prince 
Michael II, di siete. Rowe ta 
mama di e dos mayornan, un 
mucha homber y un mucha 
muher; e menor a wordo con- 
cebi pa medio di un mama cu 
nunca a wordo identifica. 

E testament ta nombra e can- 
tante Ross como esun encarga 
cu e custodia den sucesion di e 
mama di Jackson den caso cu 
esaki ta necesario. 

Tambe e ta nombra e abogado 
di Jackson, John Branca, y 
John McClain, un ehecutivo 
musical y amigo di e famia, 
como ehecutornan di e testa¬ 
mento. 



AVISO 


Hefe di Registro Civil y Censo ta participa cu e ciere di e Registro di 
Votadornan lo tuma luga ariba diaranson 8 di juli 2009. 

Solamente votadornan cu ta aparece den dicho Registro ariba 
dicho fecha y cu tin nacionalidad Hulandes y dia di eleccion tin 18 aha 
pariba, por participa na e eleccion dia 25 di september 2009. 

Votadornan por registra nan mes te cu diaranson 8 di juli 2009 na 
Oficina di Registro Civil y Censo. 

Si bo a cambia di adres corda registra bo adres nobo p'asina bo 
carchi di voto por yega na e adres corecto. 

Tambe nos kier a recorda tur esnan cu no tin un identificacion valido, 
manera cedula, pa pasa na Censo pa haci un peticion na tempo 
mirando cu e proceso ta dura tres siman. 


Hefe di Registro Civil y Censo 

Forzanan di Merca y Afganistån ta lanza 

ofensiva riba taliban 



MAS cu 4.000 marinero y cen¬ 
tenar di soldad Afgano a cum- 
insa un ofensiva riba fortifica- 
cionnan Taliban den e provincia 
Helmand, segun informacion di 
fuentenan militar. 

Washington - Efectivonan Mer- 
icano y Afgano a baha riba e 
region den helicopter y vehiculo 
blinda, nan a anadi. 

Bao di e nomber “Operacion 
Khanjar” (Golpi di Spada), ta 
trata di e prome y mas impor- 


tante operacion militar desde 
cu Merca a dicidi di reforza su 
strategia contra e rebeldia rep¬ 
resenta pa e talibannan. 


Den e ofensiva a participa, 
ademas di e mas cu 4.000 mi- 
embronan di Cuerpo di Infante 
di Marina, alrededor di 650 
soldad y polis Afgano. 

E obhetivo ta pa tin e zona di riu 
Helman totalmente liber prome 
cu e eleccionnan presidencial 
di dia 20 di augustua, segun e 
fuentenan. 

E operativo aki a wordo con- 
firma den un declaracion di 
general di marina Larry Nichol- 
son cu a bisa: “Caminda nos bay 
nos ta keda, y caminda nos keda 
nos ta traha pa transicion di tur 
responsabilidad pa forzanan 
Afgano”. 

ETa anadi cu e meta ta pa 
proteha e poblacion civil di e 
region y restablece servicionan 
esencial di gobierno en vez di 
cuminsa un caceria contra e 
Talibanan. 

“Nos ta haciendo esaki na un 
otro manera. Nos ta cu e hen- 
denan”, e’la agrega. 

No ta conoci si e forzanan 
conhunto di marina y soldad- 
nan Afgano a enfrenta aigun 
resistencia. Segun e corant The 
Washington Post, e comandan- 
tenan militar Mericano a indica 
cu oposicion lo ta minimal, pero 
ta posibel cu e resistencia ta 
aumenta ora e tropanan drenta 
den e pueblonan y cuminsa 
patruya. E comandantenan a 
wordo adverti pa prepara pa 
atakenan suicido, emboscada 
y atake cu bom cant’i caminda, 
segun e corant.E’la anadi cu e 
strategia di Merca den e opera¬ 
tivo aki ta basa riba e creencia 
cu mayoria di e residentenan di 
Helman ta rechaza e Talibanan 
y ta prefera ta bao control di 
Gobierno Afgano. 

Arnold Schwarzenegger ta declara crisis 

fiseal na California 


GOBERNADOR Arnold Schwarzenegger a declara 
crisis fiscal na California pa falta di un ley presupues- 
tario, y a bisa cu e ta impone un di tres dia sin pago 
pa luna pa miles di trahador publico estatal. 
Sacramento - Casi dos ora despues di a rechasa e 
plannan pa cera e deficit presupuestario, e goberna- 
dor tambe a anuncia cu e deficit awor ta yega 26.300 
miyon dolar, y cu no solamente e ta convoca un se¬ 
sion extraordinario pa e cuerpo Legislativo resolve e 
problema, sino cu e no tin intencion di firma ningun 
proposision di ley cu no tin di haci directamente cu 
e presupuesto. E mandatario republicano a adverti 
cu e deficit por crece mas ainda. 

Lidernan democrata di nan banda a culpa e goberna- 
dor y republicanonan pa e faltadi un acuerdo. 

“Ta frustante pa mira cu cada intento a wordo obstac- 
uliza sin motivo, y awor nos a perde solucionnan cu 
por a economiza miyones di dolar”, e lider di Senado 
Darrell Steinberg, a laga sa. Ainda no ta conoci kico 
ta e cambionan cu lo wordo haci dentro di e ley. 
Esnan afecta pa e falta di un presupuesto ta inclui 



studiantenan cu tin un beca Cal Grant, anciano y 
invalidonan cu ta haya asistencia financiero di gobi- 
erno, como tambe miles di hende cu ta haya asisten¬ 
cia social den e programa CalWORKS. 

“Mi ta kere cu e compromisonan aki ta crea un ambi- 
ente di incertidumbre pa studiantenan y nan famia, 
cu kizas lo conduci nan na pospone nan estudio 
pasobra nan no sa si nan por paga pa nan”, segun 
Jonathan Brown, director ehecutivo di e Asociacion di 
Universidad y Colegio Independiente di California. 


E compromiso pa e becanan di e programa Cal Grant 
ta di 159 miyon dolar. 

E problema cu e documentonan di compromiso ta cu 
varios institucion bancario por ta no ta acepta nan a 
cambio di efectivo. 

Scharzenegger a bisa cu, hunto cu e tesorero Bill 
Lockyer, e lo entabla conversacion cu banco y institu- 
cionnan di credito pa sigura cu e documentonan aki 
ta wordo acepta y cu California pronto lo por conta 
cu e recursonan pa respalda esakinan. 

“Importante ta awor pa aproba un ley presupuestario 
cu ta cera e deficit den su totalidad, cu ta implementa 
cambionan cu ta elimina gastamento di mas y fraude, 
y cu nos lo haci esaki sin triki, sin prestamo y sin 
impuesto”, Schwarzenegger a bisa. 

Entretanto, e orden ehecutivo di e gobernador cu e ta 
kita un dia adicional di trabao pa luna, sin pago, pa 
235.000 empleado lo drenta na vigor diabierna dia 
10 di juli. E dianan aki ta obligatorio pa tur departa- 
mento, cu excepcion di esunnan cu ta presta servicio 
di emergencia, por lo menos te juni 2010. 


Senado di Arizona ta 
ratifica ley di arma 

SENADO di Arizona a 
aproba un proyecto di 
ley cu ta permiti esnan 
cu ta carga arma scon- 
di, pa drenta cu esaki 
den un local caminda 
bebida alcoholico ta 
wordo sirbi. 

Cu esaki e proyecto a 
pasa pa gobernadora 
Jan Brewer, cu no a bisa cu e lo sanciona e ley, pero semper tabata 
defensor di e derecho pa carga arma. 

E medida a enfrenta gruponan poderoso di presion, representan- 
tenan di e derecho pa arma contra dononan di bar y a causa un 
debate riba e tema si arma y alcohol por mezcla sin dramamento 
di sanger. 

Esnan contra e ley ta bisa cu arma y alcohol ta forma un mezcla 
explosivo. Su partidarionan ta bisa cu nan mester por proteha 
nan mes incluso den un local caminda ta sirbi alcohol. 

E ley ta permiti un persona cu ta carga arma drenta den un local, 
pero e no ta permiti pa bebe alcohol. Asina tambe, un restaurant 
por nenga entrada na un portador di arma, loke mester ta publica 
den un aviso banda di e autorizacion di e local pa sirbi alcohol. 
40 Estado mas a aproba leynan similar, segun National Rifle 
Association (NRA), e grupo di presion poderoso cu ta promove 
e libertad pa carga arma. 

Mas cu 127.000 residente di Arizona tin permiso pa carga arma 
scondi, pa cual nan mester pasa un curso di seguridad cu arma 
y un control di antecedente personal, segun Departamento di 
Seguridad Publico estatal. 



Jermaine Jackson: 'Mi ta desea 
cu tabata farm’ 



JERMAINE Jackson ta bisa cu e kier mira Ran¬ 
cho Neverland como e ultimo luhar di sosiego 
di su ruman Michael. 

Den un entrevista na e programa di NBC “To¬ 
day”, Jermaine Jackson tambe a bisa cu e ta 
desea cu ta e a muri na lugar di su ruman menor, 
y cu Michael tabata “un regalo di Allah”. 

“E’la bay mucho tempran. Mi no sa con hen- 
denan lo tuma esaki, pero mi ta desea cu tabata 
t’ami”, Jermaine Jackson a bisa. 

Ora a puntre di con e ta sinti asina, Jermaine 
Jackson a bisa cu semper e’la sinti cu e tabata 
e ‘weso di lomba’ di Michael. 

“Mi kier tabata t’ey p’e. Mi tabat’ey y e tabata 
manera un creacion. Cosnan cu e no por a bisa, 
ami a bisa nan. Durante e casonan, durante tur 
cos ...” Jermaine Jackson a bisa cu ora e’la bay 
UCLA Medical Center pura diahuebs ultimo, 
caminda e cantante di 50 ana a wordo pronun- 


cia morto, “Mi kier a mira Michael, mi kier a 
mira mi ruman, mir’e eynan sin bida y sin rosea 
tabata hopi emocional pami, pero mi a contene 
mi mes, pasobra mi sa cu e ta sigui bibo”. 

“Su spirito ta bibo, y loke t’ey ta solamente un 
armadura, mi a dune un sunchi riba su frenta 
y m’a braz’e, y m’a mishi cune y m’a bisa, ' Mi¬ 
chael, nunca mi ta laga bo. Nunca lo bo laga 
mi . 

Diaranson ultimo, un vocero di famia Jackson, 
Ken Sunshine, a bisa cu un ceremonia publico ta 
wordo prepara, pero e lo no ta na Neverland. 
Un persona cu ta na altura di e situacion a bisa 
cu permiso pa dera den e propiedad na Santa 
Barbara, California, no por a wordo regia na 
tempo. 

Jermaine Jackson a bisa cu Neverland tabata 
cas di Michael. «E’la crea e lugar aki, pakico e 
no por t’aki ? Mi ta siti su presencia». 

Piton a scapa y mata un mucha na Merca 


UN baby di dos ana a muri 
asfixia pa un colebra piton 
Birmano di 3,5 meter largo 
den un cas di Florida Central, 
autoridadnan a laga sa. 

E colebra tabata mascota di e 
famia. No tabata trata di un 
ehemplar salvahe, cu a aumenta 
di cantidad na un forma consid- 
erabel den sur di Florida. 
Agentenan a conta e corant 
Orlando Sentinel cu e colebra a 
scapa den anochi for di un haula 
di glas, a yega den camber di e 
baby (muher) y a ataca esaki. 
E dono a haya e animal lora 
rond di e cadaver di e victima 
y a clab’e un cuchiu mientras 
otro personanan a avisa servi- 
cionan di emergencia. E corant 
a agrega cu e colebra a logra 
scapa. Teniente Steve Binegar, 
di polis di condado Sumter, 
a bisa cu e colebra a mata e 
baby na Oxford cu ta keda 80 


kilometer noorwest di Orlando. 
Paramediconan a bisa cu e baby 
ya tabata morto ora nan a yega 
y autoridadnan no a facilita 
identidad di e victima. 

Jorge Pino, un vocero di Comi- 
sion di Pesca y Conservacion 
di Fauna di Florida, a bisa cu e 
piton no ta nativo di e peninsula 
y cu nan por crece fåcilmente 
te na un largura di tres pa tres 
meter y mey. E’la agrega cu 
dononan mester tin permiso pa 
tin un piton den e estado. 
Aigun dono a laga pitonnan den 
libertad den zonanan di mondi 
y hopi a reproduci den un zona 
di muras cu yama Everglades. 
Cientificonan ta sospecha cu 
varios piton Birmano a scapa na 
1992 di tiendanan cu ta bende 
e animalnan aki, pa causa di 
orcan Andrew y for di e tempo 
ey nan a reproduci den sur di 
Florida. 



Micheletti: ‘Nos no tin nada di negocia cu OEA’ 



E presidente designa pa Con- 
greso Hondureno, Roberto 
Micheletti, a bisa den un ent- 
revista cu su pais ‘no tin nada 
di negocia cu OEA pa restitui 
e presidente destitui Manuel 
Zelaya, pasobra esey “nunca lo 
bolbe na poder” na Honduras. 
“Nos no tin nada di negocia”, 
e’la bisa categoricamente 
despues di e ultimatum di 72 
ora cu OEA a dune pa restitui 
Zelaya den presidencia di e pais 
of enfrenta e castigo di wordo 
expulsa di e club mericano di 
nacionnan democratico, algo 
cu no a pasa desde 1962, tempo 
Cuba a wordo expulsa. 

Pa loke ta e condena unanime 
di comunidad internacional y 
e decision di aigun organismo 
financiero pa suspende entrega 
di fondo na Honduras, e’la con- 
esta: “Nos tin compromiso cu 
nos pais, nos no tin nada di 
regia cu ningun otro”. 

“Si comunidad internacional 
ta kere cu nos a comete delito, 
aigun eror, laga nan castiga nos 
y a caba. Esaki ta autodetermi- 
nacion di un pueblo”, e’la bisa 
prome cu e’la agrega cu 80 % di 


e poblacion ta di acuerdo cu e 
decision pa destitui Zelaya. 
“Nos lo resolve e problema pa 
e pueblo manera nos por. No 
lubida cu e gobierno aki ta pa 
seis luna. Una vez nos elegi 
nos autoridadnan nobo, nan 
(comunidad internacional) lo 
tin e libertad pa duna espacio 
na e autoridadnan aki”. 
Micheletti a “garantiza” cu dia 
29 di november lo tin eleccion 
general, manera ta programa 
den e calender electoral, y dia 
27 di januari e lo entrega poder 
na esun cu resulta elegi. 

Zelaya “nunca lo bolbe na pod¬ 
er”, e’la bisa, y si e bolbe e pais 
manera e’la bisa cu e lo haci 
den fin di siman, “claro cu e lo 
wordo deteni” pa e responde na 
e 18 delitonan di cual e ta wordo 
acusa pa husticia Hondureno, 
cu diamars ultimo a emiti un 
orden di captura internacional 
contra dje. 

“Nos no por yega na un areglo 
pasobra ex presidente Zelaya 
aki tin orden di captura pa deli¬ 
tonan cu e’la comete estando 
den funcion”, Micheletti a bisa 
despues di un ceremonia den 


cual e’la tuma huramento di 
funcionarionan nobo di su gabi- 
nete na sede di presidencia. 

E presidente destitui, segun Mi¬ 
cheletti, “ya a wordo enhuicia 
y esey no ta permiti’e bolbe na 
poder”, e’la laga sa. 

Loke no kier men cu una vez 
cu e “regia su asuntonan cu 
husticia”, “e por tin aspiracion 
pa bira parlamentario den Con- 
greso Nacional of alcalde di su 
pueblo”, ya cu e Constitucion 
actual no ta permiti reeleccion 
presidencial. 

Precisamente esey tabata su 
proyecto, pa cambia Consti¬ 
tucion, y esaki a conduci na cu 
Zelaya a perde presidencia di 
e pais. 

Tanto poder legislativo como 
hudicial y otro institucionnan 
di e pais a opone e proyecto 
aki, motibo pa cual Zelaya a 
convoca un consulta popular 
(referendum), cu mester a tuma 
lugar diadomingo ultimo, pa 
pidi opinion di pueblo, a pesar 
cu esaki a wordo declara ilegal 
pa husticia. 

Un ora prome cu e urnanan a 


habri, forzanan arma, cum- 
pliendo cu un orden hudicial, a 
invadi su cas diadomingo mar- 
duga y a hibe Costa Rica. 

“Na e pais aki ningun hende por 
ta ariba ley. E’la comete asina 
hopi cos te cu a yega na e ex- 
tremo aki”, e’la splica referien- 
do na e decision pa destituy’e, 
loke comunidad internacional a 
yama “golpi de Estado” y autori¬ 
dadnan local ta yama “sucesion 
constitucional”. 

Ora a puntra Micheletti si nan 
no por a lanta un caso pa huzg’e 
na luga di saqu’e cu militar for 
di su cas na pijama, e’la bisa: 


“Ami tabata parlamentario na¬ 
cional y tabata Corte Supremo 
di Husticia cu a yega na e deter- 
minacion ey”. 

“Despues e’la pasa pa Minis- 
terio Publico y despues e dos 
organismonan ey a presenta 
henter e asunto na Congreso”, 
e’la agrega. 

“Y Congreso a tuma un decision 
y a decidi di sutituy’e, pesey e 
yama sucesion constitucional y 
ami a wordo designa”, den cali- 
dad di presidente di Congreso 
pasobra asina Constitucion ta 
prescribi si no tin vicepresi- 
dente. 

RCA Fatum Mini Baby y Baby na caminda pa campeon 



DIASABRA awor 4 juli RCA ultimo wega pa campeon den e 
Mini Baby y Baby lo hunga nan campeonato regular di Lifida. 



Diasabra awor ta na turno di 
Mini Baby y Baby pa hunga 
nan ultimo wega pa campe¬ 
on. 

Mini Baby lo enfrenta e equipo 
di Estrella pa 10 or di mainta 
y Baby lo enfrenta e equipo di 
Britania pa 12 or di merdia. 
Division Lifida A lo hunga pa 
lor di merdia y Lifida B lo 
hunga 3 or di atardi pa di 3 
y 4 lugar. 

RCA ta invita tur fanaticada 
di RCA, famia y tur fanatico 
di futbol infantil pa bin apoya 
Despues cu tur division di RCA unda ya e division di Menor a nos muchanan e proximo diasa- 
Lifida a clasifica pa playoff, titula campeon caba. bra awor 4 di juli. 


Exitoso Extreme H Games na Frans Figaroa na Noord 


DIASABRA ultimo, Richard 
Visser Institute a tene otro 
exitoso Extreme H Games na 
Frans Figaroa nan Noord. Ya pa 
tres aha consecutivo e proyecto 
aki di Comunidad cu Vitalidad 
titula “Extreme H Games” ta 
haciendo un diferencia den nos 
hobennan cu a participa. 
RBTT, ENNIA y Interservice 
Clubs of Aruba a presenta otro 
Extreme H Games na Compleho 
Deportivo Frans Figaroa, cu yen 
di energia y dinamismo pa nos 
hobennan entre 6 pa 17 aha. 

E biaha aki Rose-Ann tabata 
invita pa duna ZUMBA n’e 
hobennan di Extreme H Games. 
Por a ripara cu nan a gusta esaki 
imensamente. Nan a goza e se¬ 
sion cu e famoso pintor Elvis 
Tromp y presente pa instrui 
nan riba con pa biba saludabel, 
tabata dr. Richard Visser. Rene 
Wild a duna nan un work out 
cu hopi energia riba tereno y 
nan a baila despues riba ritmo 
di Danza Aruba cu juffrouw 
Yarzagaray. 


E biaha aki nan a prepara un 
lunch saludabel cu yen di ber- 
dura y nan a wordo instrui pa 
chef Reynaldo Maldonado y 
Alex Adoptie. Nan a ricibi e 
acostumbrado sandwich sa¬ 
ludabel di Subway y nan tur a 
bai cas cu un fruta pa tene e 
dokter leu. Pero prome cu esey 
nan tur a goza di e sesion di 
Capoeira bao direccion di Mar- 
lon Matthew. Esaki t’e parti cu 
e muchanan ta encanta masha 
hopi mes. Dos scol di Capoeira 
a uni hunto y nan a trese dilanti 
un bunita show diasabra ultimo 
durante di Extreme H Games. 

E siguiente evento lo ta diasabra 
25 di july na YMCA San Nico- 
laas for di 10’or di mainta te cu 
l:30pm. 

E instituto aki di Richard Visser 
a bin ta haciendo y lo sigui haci 
actividadnan cu ta saludabel, 
cu ta brinda educacion y ta 
presenta e oportunidad pa mira 
alternativanan pa un persona 
biba un bida saludabel den tur 
sentido. 

Aruba 

Inter 

national 

Triathlon 

diadomingo 

awor 

ARUBA Triathlon Association 
ta organisa, diadomingo, 5 di 
juli awor e Aruba International 
Triathlon 2009, cu participacion 
di atletanan local y interna- 
cional. Paisnan cu lo participa 
ta Aruba,Venezuela, Merca, 
Hulanda y Corsow. E evento 
ta cuminsa 6:30 di mainta n’e 
beach dilanti di Holiday Sunset 
Spree (Host Hotel) y nos ta 
calcula cu e ultimo participante 
lo termina pa 10:00 di mainta. 
Entregamento di premio ta sigui 
di biaha despues di e evento. 

E competencia ta den distancia 
Olympico manera landamento, 
bicicleta, core. Por participa den 
categoria masculino, femenimo, 
diferente edad.Awe nochi tin 
inscribcion den lobby di Holiday 
Inn Sunset Spree: for di 7 pa 9 or 
di anochi y diasabra for di 4 pa 
6.30 di atardi.Pa mas informa- 
cion por tuma contacto cu: Sr. 
Nicolaas Robert cel # 594-0187 
of Glenda Croes cel # 594-0067. 
ATA ta spera cu e atletanan local 
a prepara nan mes debidamente 
p’e evento grandi aki. 


Aruba Airport Authority 
N.V. ta rindi homenahe na 


Empleado cu a bai disfruta di su Pension. 


RECIENTEMENTE Aruba 
Airport Authority N.V. tabata 
di fiesta, ya cu a despedi di 
un colega cu a bai disfruta di 
su Pension. Na anja 1992 Sr. 
Dominico Thiel a cuminsa traha 
na Directie Onderwijs como 
aankomend Vakman, na 1993 
ela hanja overplaats na Kor- 


rectie Instituut Aruba y na anja 
1994 ela hanja overplaats di Kia 
na Luchthavendienst security 
den e ramo di adspirant-Be- 
wakingsbeambte, mesun anja 
ela bira Bewakingsbeambte. Na 
anja 1996 ela wordu promove 
na Bewakingsbeambte 1ste 
klasse. Awor Sr. Dominico Thiel 
ta despedi di Aruba Airport 
Authority N.V. pa bai disfruta 
debidamente di su pension. 
Managing Director di AAAN.V., 
Sr. Peter Steinmetz a expresa 
palabranany desea Sr. Domini¬ 
co Thiel un bon pension. 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester inelui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


AVP/MEP a sigura na pensioen y a pone di bo na peliger 

Skirbi pa Mario Lopez di RED Democratico 


MIENTRAS cu AVP/MEP 
(Nan) a: 

sigura Nan mes cu un pensioen 
di Afl 11.000 pa luna pa cada 
ministro cu a cumpli 45 ana di 
edad despues cu cumpli 4 ana 
di trabao y sin cu nunca a paga 
ningun een na premie. 
sigura un pensioen di Afl. 8.000 
pa luna pa parlamentario for di 
50 ana di edad despues di 12 
ana pa ta marioneta di partido 
enbes di ta funciona como rep- 
resentante di pueblo. 
percura pa Nan por aeumula 
varios pensioen riba otro y 
asina por cobra mas pensioen 
cu salario mes. 

traha un ley pa Nan cobra over- 
bruggingstoelage di mas di Afl 
100.000 den un solo tiro na 
momento cu Nan retira for di 
parlamento of como minister. 


Esaki ta keda aplica irespecto 
cu Nan lo keda cobra un salario 
mas halto. 

percura cu e ley di overbrug- 
gingstoelage repiti di nobo 
cada bes cu Nan bira minister 
of parlamentario y despues tin 
cu hala un banda pa e otro color 
goberna. 

Pues AVP/MEP den e forma aki 
na un manera aproba pa Nan 
mes, ta comete ‘estafa’ enrike- 
ciendo Nan mes formalmente 
cu placa di pueblo. 

Na mes un momento AVP/MEP 
a haci politica cu nos pensioen y 
awor si nos no pone un paro na e 
mal maneho di Nan, nos lo keda 
dentro di 6 ana sin pensioen.: 
na 1992 Nan a baha e edad di 
pensioen di 62 pa 60 ana, ape- 
sar cu instancianan concerni a 


adverti Nan cu esaki lo hinca 
nos fondo di pensioen den pe¬ 
liger. Esaki puramente Nan a 
ehecuta en bistå cu e eleccion 
cu tabata ‘den porta’, 
na 1993 Nan a aumenta e pen¬ 
sioen cu 40% neglisiando atrobe 
tur consehonan cu un bes mas 
a adverti Nan riba e peliger pa 
e fondo. 

na 1994 Nan a redobla e pen¬ 
sioen original y a subi e premie 
di 7.2 pa 11.5 %. Na e mes un 
ana aki S.V.B. y K.P.M.G. a pone 
na conocemento di Nan cu Nan 
iniciativanan lo conduci na ban- 
carota di e fondo di pensioen. 
Sinembargo na 1998 pa haci 
politica y asabiendo cu Nan lo 
hinca e fondo di pensioen mas 
ainda den peliger, Nan a sigui 
aumenta pensioen, pa asina 


tapa wowo di pueblo cu tabata 
dirigi riba Nan, pasobra na un 
manera hopi cuestionabel na 
augustus 1997 Nan a redobla 
contra tur conseho, Nan salario 
cu aprobacion unanimamente 
di tur parlamentario. 

Na 2005 Organisacion Inter- 
nacional di Labor a investiga 
salud di nos fondo di pensioen 
y a adverti seriamente cu mester 
tuma accion riba varios tereno 
pa salbaguardia e fondo aki. 

A base di e raport aki un grupo 
di experto di Aruba a manda 
gobierno un lista cu varios 
recomendacion. Gobierno a 
neglisha mayoria di e recomen- 
dacionnan aki. 

Na 2008 a bira obvio pa experto 
cu e fondo ta core un peliger 
hopi grandi pa un bancarota 
dentro di 6 ana. E deficit di 


SVB lo sigui subi di 9.000.000 
florin na 2008 pa 100.000.000 
na 2016. 

Mirando e deficit creciente di 
SVB, por calcula cu e fondo lo 
keda bashi na 2015. E entra- 
danan di premie ya no ta cubri 
gran parti di pensioennan. (lesa 
pag. 2 di programa di RED) 
Awor bo ta bolbe pone bo confi- 
ansa den un sistema corumpi di 
hiba politica y goberna? of bo ta 
eseohe pa un sistema inovativo 
cu ta garantisa integridad y 
honestidad di gobernacion cu 
pa medio di un control severo di 
parlamento lo no bay duna es- 
pacio mas na mal gobernacion? 
RED ta ofrece bo un gobierno 
di pueblo pa pueblo y no un 
gobierno pa grupo manera Nan 
ta duna. 


Graduadonan di Juliana 
School 2009 

DI e 81 candidato cu a pasa examen 62 graduado a pasa nan 
examen cu exito cu ta 77%. 

Darwin Rodgers ta e mihor graduado cu 47 punto y Siegfried 
Hart a slaag cu un 10 pa scheikunde. 

E graduadonan ta: 

Maria-Elizabeth Arends, Mysherla Bargues, Angelique Bar¬ 
ros, Emely Becker, Ruanny van den Berg, Jonathan Berk- 
ley, Razilee Boekhoudt, Ruchennel Coffie, Ashmyl Croes, 
Claudia Croes, Rashid Croes, Noadiah Diaz, Esther Donato, 
Ester Fernandez, Alexsander Figaroa, Antoine Geerman, 
Thais Geerman, Andre Giel, Cindy Giel, Katerine Gonzalez, 
Mario Gonsalves, Alida Granados, Siegfried Hart, Kenna 
Hernandez, Elizabeth Ho, Victor Huamani, Ruthsella Im- 
perator, Nick Jam, Heleny Jansen, Carlton Kelly, Awinash 
Khoenkhoen, Dwight Koolman, Raymbert de Kort, Sherelyn 
Lacle, Fransline Lamothe, Marelene van der Linde, Tara Man¬ 
sur, Stephanie Matos, Jolina Morillo, Kowan de Palm, Susan 
Paredes,Luisa Parra, Jonathan Ponson, Abigael Rafaela, 
Marc-Anthony Ranis, Maggid Reategui, Raquelle Reeberg, 
Hillary Rey, Darwin Rodgers, Elisais Rodriques do Vale, 
Branden Silva, Gregory Sivo, Shekinah Snijders, Jacqueline 
Steward, Xavier Susanna, Marisella Tromp, Hildward Werle- 
man, Nataly Wever, Rose-Ann Winterdal, 

Igner Wong, Huazan Ye, Minyi Ye. 

Directiva y personal di Juliana School kier a felicita e may- 
ornan pa e sosten y dedicacion cu nan a demostra durante e 
periodo cu nan yiu tabata cerca nos. 

Nos kier a desea tur nos graduadonan hopi exito den fu¬ 
turo. 


Cultura Na Caminda pa 2025 


E proyeeto pa e Plan Nacional di 
Nos Aruba 2025 ta desaroyando 
activamente riba varios tereno 
importante di nos comunidad. 
Un di e actividadnan pa e siman 
aki ta e evento pa publico di e 
Comision Cultura. 

E Comision Cultura a euminsa 
como un iniciativa di e NGO 
Aruba International Arts Foun¬ 
dation, despues di a nota cu e 
tereno cultural ainda no tabata 
representa debidamente den e 
Plan Nacional pa 2025. 

Na maart ultimo a forma un 
comision incluyendo NGO- 
nan, gobierno, y miembronan 
individual cu hopi expertisio 
divergente riba tereno cultural 
na Aruba. 

For di e tempo ey un grupo nu- 
cleo ta trahando duro pa logra 
cumpli cu e exigencianan di e 
contenido di e plan pareu cu e 
otro comisionnan. 

Mester nota cu e tereno di cul¬ 
tura ta un tereno hopi amplio, 
cu ta forma un fundeshi y un 
dak riba hopi otro aspectonan 
di nos comunidad Arubano, 
manera p.e. aspectonan social, 


educativo, recreativo, guberna- 
mental, ambiental, etc. 

Pa e evento aki, miembronan di 
e Comision Cultura ta poniendo 
tur nan expertisio y tempo liber 
disponibel pa asegura cu lo bin 
un bon plan pa desaroyo di 
cultura na Aruba. 

Meta di e plan aki ta pa nos co¬ 
munidad cana e caminda pa un 
cultura sostenibel na un manera 
conciente, educa, organisa, y 
inspira.Parti di e plan aki ta 
pa analisa y defini kico cultura 
ta y cua ta e caracteristacanan 
specifico di ‘Cultura Arubano’. 
Tambe e plan lo delinea tur 
e tereno y stakeholdernan cu 
ta pertenece na cultura y con 
lo por tene cuenta cu tur den 
forma integra y sostenibel pa 
yega na un desaroyo optimal na 
beneficio di futuro generacion- 
nan.Esaki ta ingredientenan di 
e plan cu e comision ta desea 
di presenta na e publico en 
general y na su stakeholdernan 
en particular, pa asina haya e 
feedback necesario pa continua 
cu e trabao importante pa nos 


comunidad. Cultura ta toca 
nos tur. 

Pues tur miembro di e comuni¬ 
dad Arubano y tur miembro di 
e sector cultural (den e sentido 
mas amplio di e palabra) ta cor- 
dialmente invita pa ta presente 
den MUSA Cas di Artista, ma¬ 
nan, diasabra dia 4 di juli di 5 
‘or te 7’or, pa comparti y aporta 
na un momento importante den 
nos historia cultural. Entrada 
ta gratis, bin inspira pa forma 
e Aruba di futuro! Abo disidi 
awe, nos Aruba di manan 



DAN Kl 

PA YAMA 


aki 
ta ciiho si 


HOTUNE 


733-8477 

Situacion economico di Aruba ta empeorando 

Gobierno no ta tumando ningun paso pa mehora esaki 


PARLAMENTARIO di partido 
AVP, Andy Lee a comenta riba 
e situacion economico di Pais 
Aruba. 

Mirando cifranan disponibel pa 
loke ta trata economia di Aruba 
ta duna nan un preocupacion 
hopi grandi como partido AVP 
mirando e implicacion di e 
cifranan aki pa e situacion eco¬ 
nomico di nos pais. 

Cifranan di departamento di 
Belasting cu ta mustra pa luna 
e ingresonan ricibi for di em- 
presanan, consumidornan, 
etc y esaki ta duna un bistå 
di con economia ta canando, 
pero tambe por mira cifranan 
di hotel. 

Pa luna di mei pa loonbelasting 
por mira un caida di 23%, esta 
4.7 miyon den un solo luna cu 
no a wordo genera den loonbe¬ 
lasting y esaki ta duna un bistå 
cu tin caida den cupo di trabou 
na Aruba basta pisa. E caid- 
anan aki den loonbelasting por 
wordo mira consistentemente 
for di januari bin ariba. Januari 
a cay cu 9%, februari cu 19%, 
maart cu 7%, april cu 2% y mei 
cu 23%. Promedio di e lunanan 
aki ta duna un caida di 13%. E 
cifranan aki ta cana consistente¬ 
mente cu AOV cu tambe ta basa 
riba e suma di loon cu ta wordo 
paga y tambe ta cana consis¬ 
tentemente cu AZV cu tambe ta 
basa riba e suma di loon cu ta 
wordo apga tur luna. E mesun 
tipo di caidanan ta wordo mira 


caminda cu AZV a cay cu 23% 
y AOV a cay cu 14%. 

Un otro preocupacion ta e 
caidanan den BBO, cual ta un 
indicacion di e consumo na 
Aruba. Aki por mira un caida 
di 13% den luna di mei loke ta 
significa 1.9 miyon florin. Si 
cohe di januari pa mei por wak 
un caida di casi 5 miyon florin, 
lo cual ta significa 7%. E mesun 
trend consistente por wordo 
mira cu invoerrechten cu ta un 
forma di entrada independiente 
di BBO. E caida aki ta di 23% na 
mei y un caida di 9.3 miyon di 
januari pa mei. E caida di BBO 
y invoerrechten ta indica un 
caida den consumo y tambe den 
export di servicionan turistico. 
Pa loke ta e area di hotel, Andy 
Lee ta indica cu e Revenue per 
available room (REVpar) den 
luna di maart a cay cu 17.9%. 
Loke e REVpar ta bisa ta cu si un 
camber normalmente ta trese 
un cierto cantidad di placa pa 
dia, sin importa cu e ta ocupa 
of no, y ora cu tin un caida di 
18% esey kiermen cu nan ta 
ricibiendo 18% menos pa cam¬ 
ber, cual ta un indicacion fuerte 
cu e benta di servicio turistico 
di e hotelnan no ta cana mesun 
bon y esaki ta un refleho di e 
situacion economico. 

E situacion aki ta indica cu lo 
por tin un recesion economico 
na Aruba, pero lamentable- 
mente no tin cifranan disponi¬ 
bel cu ta indica esaki, pero e 


downturn economico aki na 
Aruba tin diferente factornan, 
tanto interno como externo. 
Esunnan interno a cuminsa 
desde october caba y un di e 
componentenan importante ta 
e maneho presupuestario cu go¬ 
bierno a bin ta hibando camin¬ 
da ta crea deficit pa consumo 
di gobierno y no pa inversion 
di gobierno. E deficitnan aki 
mester wordo financia den un 
cierto forma, y esaki ta wordo 
haci pa entre otro aumento di 
invoerrechenten di dos ana 
pasa, introduccion di BBO y 
esaki na su bes ta hisa e costo 
di operacion como negoshi. E 
maneho aki hiba pa gobierno 
no ta uno consistente cu ta 
concorda cu uno pa stimula 
economia. 

Un otro factor interno ta cu e 
maneho economico no ta den 
man di e minister di economia, 
pero mas bien ta ser dirigi pa 
e minister di infrastructura 
cu ta determina unda ta pone 
edificionan nobo, unda ta pone 
mallnan nobo cu ta duna in¬ 
dicacion di e direccion cu nos 
economia ta bay. Pesey Lee ta 
bisa cu e planificacion ta hopi 
malo y no tin ningun tipo di 
overleg cu stakeholders. 

E factornan externo ta reforza e 
situacion aki. E crisis economico 
mundial andando actualmente 
cu e posicion debilita di nos 
economia ta hit basta pisa, pero 
tambe aumentonan drastico di 


e prijs di petroleo ta trese cune 
aumento den awa, coriente 
y gasolin y esaki na su bes ta 
haci cu costo di operacion ta 
sigui subi y entrada disponibel 
di hogarnan ta bira menos y 
esaki ta conduci cu e demanda 
ta cay. 

Pa colmo por mira cu gobierno 
no a bin ta haciendo nada pa 
stimula economia, ta laga tur 
cos para y no ta sinta cu gremio- 
nan. E placa di Plant NV a yega 
y solamente 18 miyon florin 
a bay pa stimula crecemento 
economico dor di inverti riba 
mercadeo pa turismo y no ta 
mira e rendimento di esaki mi¬ 
rando e caida den turismo. 
Parlamentario di AVP ta con- 
sidera cu pa stimula economia 
lo mester cuminsa busca sosten 
di gremionan pasobra sin cu 
yega na un lina cu gremionan 
comercial y sindical riba con 
ta bay atende e situacion eco¬ 
nomico aki, como gobierno lo 
bay ta hicando placa pa resolve 
kizas problemanan otro cu no ta 
esunnan economico pa genera 
crecemento y actividadnan 
economico. 

Ademas mester pone hopi aten- 
cion riba e export di servicionan 
turistico, mester bay inverti 
mas den mercadeo. Lo mester 
inverti tambe den mehoracion 
di producto Aruba (tene Aruba 
limpi, upgrade medio ambi- 
ente, haci Aruba mas netjes, 
inverti den servicio). 



Un otro punto cu Andy Lee ta 
considera cu mester wordo haci 
ta tin control riba e situacion 
fianciero pa loke ta entrada y 
gastonan, caminda cu por mira 
cu di januari pa mei gobierno 
su entrada a cay cu 25 miyon 
florin y entradanan total a cay 
cu casi 40 miyon florin. Esaki- 
nan ta indicativo cu gobierno 
su presupuesto no ta den bal- 
anza y ta sigui crea deficit cu 
lo mester bay wordo financia 
dor di prestamonan cu ta haci 
cu e rente cu nos ta pagando 
ta subi. 

Mester bay mehora e clima 
di inversion y crea confianza 
economico atrobe. Maneho fis- 
cal lo mester ta mas conforme 
produccion. 

Pero tur esaki lo depende den 
e situacion cu lo haya e caha di 
gobierno y esaki lo ta e sorpresa 
mas grandi ora drenta gobierno 
pasobra no sa realmente kico e 
situacion ta, Andy Lee a duna 
di conoce. 

Rene ‘Baba’ Herdé (AVP) 

Mudamento temporal di Maria 

College pa Washinton pa motibo di maneho 



“TA manera e studiantenan y 
maestronan di MARIA COLLE- 
GA (mavo) no a pasa basta aha 
den un scol den e pio condicion 
cu Bo por imagina Bo. Pa hopi 
ana e scol aki ta riba lista di pri- 
oridad pa wordo renoba. Pero 
posponemento, dunamento 
di prioridad na otoro scolnan, 
falta di placa y falta di maneho 
y planeamento, a haci cu e 
situacion ta absolutamente 
insoportabel! Un berguensa pa 
tur hende cu tin di haci cu e scol 
y un dolor constant pa e esnan 
cu tin cu studia y traha den e 
scol. Si condicion di e edificio 


ta influencia e calidad di ense- 
nansa, anto MARIA COLLEGE 
ta un bon ehempel di esey! Na 
palabra ta Rene ‘ Baba’ Herdé 
papiando riba e mudamento di 
Maria College pa Washington. 

Despues di hopi ana di warda 
y solamente un reconstruccion 
parcial di e scol, ta bai drecha e 
scol awor. Ta bai tuma mas cu un 
ana pa haci e trabou aki. Mester 
muda e scol temporalmente. 
Como cu no a traha lugar pa 
e scol muda y na Aruba no tin 
lugar cu por usa pa scol, a dicidi 
di muda e scol pa Centro Wash¬ 


ington na Noord. E alumnonan, 
nan majornan y maestronan di 
scol a wordo informa di esaki. 
Awor cu aha di scol ta bai sera, 
e malcontento cu e decision 
aki di minister di ensenansa, 
ta cuminsa sali. Tin majornan 
cu no sa unda nan bai pa en- 
trega nan preocupacion. Aigun 
major a purba pone nan jiu na 
otro scol, pero tur scolnan di 
mavo ta yen. Asina yen cu hasta 
alumnonan cu a caba scol basico 
no por haya luga na scolnan di 
mavo na Playa of Santa Cruz. 
E scol nobo cu minister a bisa 
cu ta bai traha, ta bini cla aki 
dos aha, si nan cuminsa awor 
aki! O tro majornan a accepta e 
decision ya cu no tin otro lugar 
pa bai. Tin maestronan cu no 
kier traha dos aha den un lugar 
cu no ta traha pa scol y cu lo haci 
studiamento y dunamento di les 
mas dificil. 

PROBLEMA & SOLUCION 
Rene ‘ Baba’ Herdé: “Cu no tin 
otro lugar pa pone e scol awo- 


raki ta berdad. Pero ta berdad 
tambe cu ta hopi aha caba cu 
tur esnan envolvi tabata sa cu e 
dia lo yega cu lo mester drecha 
e scol y cu lo mester muda pa 
haci esaki. Na 2001 a busca 
solucionnan pa mudamento 
temporal di MARIA COLLEGE. 
E construccion di un scol nobo 
den vecindario di Playa tabata 
e solucion. E motibo pa esaki 
ta cu no ta solamente Maria 
College mester wordo drecha, 
pero tambe La Salle College cu 
ta den un situacion casi mes 
malo. Juliana School, Beatrix 
School, Rosario College (cu 
tambe ta muda awor aki) y otro 
scolnan cu mester wordo drecha 
a corto plazo. Nan tambe mester 
muda pa Washington pa un aha 
of mas?” 

Un otro bentaha di traha un scol 
cu lo fungi como lugar temporal 
pa e scolnan aki, mientras cu 
nan edificio ta wordo drecha, ta 
cu mester crea espacio pa haci 
e klasnan mas chikito. Rene 


‘Baba’ Herdé; “Esey no por den 
ningun di e scolnan aki, paso- 
bra no tin espacio pa traha mas 
klas. Una vez cu tur e scolnan 
aki ta cla e scol ‘temporal’ aki 
lo por bira un scol nobo y yuda 
haci e cantidad di alumno den 
un klas mas chikito, cu ta algo 
deseabel pa yuda drecha e 
calidad di ensenansa. E motibo 
pakico nada di esaki a sosode, 
ta simplemente falta di atencion 
pa ensenansa! Falta di duna 
prioridad na ensenansa! Falta 
di duna prioridad na drecha 
scolnan cu ta den masha mal 
estado, mientras si a duna 
atencion na cosnan di menos 
urgencia. Awe atrobe nos ta wak 
con mal maneho di ensenansa 
ta afecta nos muchanan seria- 
mente! Awor e minister a laga sa 
cu ta bai traha un ‘masterplan’ 
pa edificionan di scol. Ta ken 
e minister kier tene pa kens? 
Despues cu a sinta ocho aha den 
gobierno, kier purba gaha nos 
net prome cu eleccion?” 



SCHEDULE FORWEEKOF 
JULY 2-JULY8 


*matinee: saturday & sunday | late show: friday and saturday 


AT RENAISSANCE - ORANJESTAD I 

r~PG~l ICE AGE: DAWN OF THE DINOSAURS 

daily: 4:15 6:15 

matinee: 2:10 late show: 

V 

o« 

NEW 


rifl PUBLIC ENEMIES 

daily: 5:45 8:45 

matinee: 12:00 2:50 late show: 11:30 


FG431 TRANSFORMER 2 

daily: 6:00 9:00 

matinee: 12:00 2:50 late show: 11:50 


FIP THE TAKING OF PELHAM 123 


daily: 5:15 

matinee: 12:40 3:05 

PG-13 YEARONE 

daily: 5:50 

matinee: 1:30 3:40 


7:30 

9:45 

late show: 

12:00 

8:00 

10:05 

late show: 

12:10 


rPGl UP3D 
daily: 

matinee: 12:05 


late show: 



PG-13 TERMINATOR SALVATION 


daily: 

matinee: 

8:15 

late show: 

11:00 

IMAGINE THAT 




daily: 

4:55 

7:10 

9:30 

matinee: 12:10 

2:30 

late show: 

11:50 


AT PASEO HERENCIA 1 

r~PG~l ICE AGE: DAWN OF THE DINOSAURS 

daily: 4:00 6:00 8:00 

matinee: 12:00 2:00 late show: 

oo 

NEW 


rR~1 PUBLIC ENEMIES 

daily: 5:45 8:45 

matinee: 12:00 2:50 late show: 11:35 


FG43 

THE PROPOSAL 

daily: 

matinee: 12:05 

4:30 

2:20 

6:45 

late show: 

9:00 

11:15 

rpGi 

LAND OF THE LOST 

daily: 

matinee: 


10:00 
late show: 

12:05 

FRH 

THETAKING OF PELHAM 123 

daily: 5:30 

matinee: 12:55 3:10 

7:45 

late show: 

10:00 

12:10 

rpGi 

IMAGINE THAT 

daily: 

matinee: 12:00 

4:40 

2:20 

late show: 


FG431 

YEAR ONE 

daily: 

matinee: 

7:00 

9:20 

late show: 

11:30 

FG-13 

THE SOLOIST 

daily: 

matinee: 12:55 

5:50 

3:20 

8:15 

late show: 

11:00 

Cu cada compra di 
na un di e tienda'nan aki 


Plaza Daniel Leo 


COnVERSE* 

Caya G.F. (Betico) Croes 14 
pilanti Penha) 


idc/n 


Paseo Herencia Mali, J.E. 
Irausquin Boulevard 


Reebok ( 


Caya G.F. (Betico) Cioes 14 
Pilanti Penha) 


Caya G.F. (Betico) Croes 14 
Pilanti Penha) 


Ultimo tandanan 
di Unoca pa 2009 

DRENTANDO di dos parti di aha 2009 y tratando pa cumpli 
debidamente cu su tarea di maneha e fondo cultural di Aruba, 
UNOCA ta desea di comparti e siguiente informacion. 

Na prome lugar ta informa cu pa e di dos mitar di 2009 UNOCA lo 
sigui traha a base di tandanan pa atende e peticionnan cu ta drenta 
pa co-financiamento di proyectonan. 

Na di dos lugar ta comparti e schema cu lo mantene pa atende e 
peticionnan cu ta drenta cu ta como lo siguiente: Den augustus lo 
trata tur peticion cu oficina a ricibi prome cu diabierna 31 di juli. 
Den september ta turno pa tur peticion cu a drenta prome cu 31 
di augustus. Na october lo tin reunionnan pa atende tur peticion 
cu a drenta prome cu 30 di september. Y e ultimo reunionnan di 
directiva di UNOCA ta na november y durante e reunionnan aki lo 
trata tur peticion cu a drenta prome cu 30 di october. 

Ta pidi pa tene na cuenta cu peticionnan ricibi ariba ultimo dia 
di entrega despues di ora di oficina ta bay automaticamente pa e 
siguiente tanda. Tambe si peticionnan no ta completo y informa¬ 
cion adicional ta necesario, no por garantisa contesta dentro di e 
periodonan ariba indica. Proyectonan cu ta sinceramente dirigi 
ariba fortifica identidad Arubano, duna mas hende oportunidad pa 
participa, na formacion cultural di Aruba y su hendenan cu aspec- 
tonan inovativo ta esnan cu por conta cu atencion di UNOCA. 
Durante su trayectoria di mas cu 23 ana, UNOCA ta conbenci cu 
tin personanan y instancianan cu ta dedica nan mes na traha un 
desaroyo cultural di Aruba na tur nivel pa medio di proyectonan 
duradero. 


Scol Paso Pa Futuro cu fiesta 
na Westin 

SCOL Paso Pa Futuro ta participa cu awe. diabierna 3 di juli 
2009, tin e tremendo fiesta na Westin cu Tsunami, trahe formal. 
Benificio di bo placa ta bo ta sinta den un dushi ambiente bin baila 
y gosa cu e tremendo musica di Tsunami y tambe di DJ. Tambe bo 
lo disfruta di un cena di tres curso, sopi, main dish y postre. Bin 

gosa cu amiga, amigo y tur bo ser kerinan cu kier disfruta.Ai 

esta dushi mi ta sintimi den cielo, mi ta riba un cero.bin 

baila un bes y soda di pia te cabes.na Westin awe, dia 3 

di juli di 9 pm te 2 am cu Scol Paso Pa Futuro. Yama Miriam na 
563 - 3330.pura, no tarda 


Willem Vrolijk di M.PA. 

Comentario ariba su “facebook” 
encuanto e trato di desciminacion 
cu nos alumnonan na Hulanda 


SEGUN Willem Vrolijk ultima- 
mente e ta hayando diferente 
pregunta, comentario y idea 
den nan formato “Aruba t’abo” 
riba “facebook” di diferente 
persona tanto local como in- 
ternacional. E siman aki no ta 
diferente y e como tal kier a 
trece un di nan padilanti. 

Esaki ta un di e casonan na 
unda recientemente e’la haya 
comentario di un alumno na 
Hulanda cu tin cu cuminsa su 
aha di stage. Como cu e ta aru- 
biano e’la pidi pa e bin Aruba 
pa e por pasa su stage aki. Nan 
e nenge esaki na Hulanda sin 
dune motibo. Como tal e mester 
a solicita na diferente lugar na 
Hulanda. Di tur e solicitud cu 
e’la haci (mas o menos 30) ta 
solamente dos (2) lugar ayame 
pa entrevista. 

Na esun prome tur cos a bay 
bon. E entrevista a bay bon y 
nan a dicidi di turne pa e cum¬ 
insa su stage na dicho lugar. 
Ora cu e tabata bayendo for di 
e lugar nan a puntre di cual pais 
e ta? E’la drai contesta cu e ta 
bin di Aruba. 

Mesora nan a bise cu e no tin 
nodo di bin mas pa pasa su 
stage eynan pasobra eigenlijk 
nan ta yen y no por tuma mas 


hende, ni pa stage. 

Aki nos por mira claramente 
con nan ta descrimina e.o. 
arubianonan na Hulanda. E 
persona aki a sinti esaki como 
un discriminacion pero no a 
“give up” pasobra e tabata tin 
un entrevista mas y kisas eynan 
cos lo bay mihor. Fuera di esey 
ningun hende no kier bay traha 
na unda bo ta sinti cu bo ta 
wordo discrimina. 

Despues e otro lugar a yame 
bise cu nan ta cancela e inter¬ 
view pasobra nan tambe ta yen 
y no por tuma mas hende. E 
persona concerni ta pensa cu 
muy probablemente e prome 
lugar a yama e otro pa bisanan 
cu e ta arubiano pa asina strobe 
tambe na e segundo lugar. 

Ora cu Willem Vrolijk a puntre 
si e’la check cu su mentor na 
Arubahuis, e’la laga sa cu e 
ta purba di drenta constante- 
mente den contact cune pero 
envano. E mentor no ta con¬ 
testa su celular hopi biaha y na 
Arubahuis e telefoon ta ring 
te cera. 

MPA kier haci un apelacion 
fuerte riba e gobierno aki pa tin 
mas deligencia pa loke ta trata 
nos alumnonan na Hulanda. 



Specialmente si tene cuenta 
cu pronto nos lo tin un grupo 
ta bay atrobe. Nos por a mira 
recientemente cuanto placa 
e director, ruman di prome 
minister, ta gana. Anto pa trata 
negligentemente asina cu nos 
alumnonan. 

Cu MPA den gobernacion sigur 
nos alumnonan lo bay haya e 
atencion necesario. 

Parlamentario drs. R.A. (Andy) Lee, AVP 

Mester un plan di emergencia pa 

Saca nos pais for di recesion economico 


For di gobierno di MEP no por spera esaki mas 


DURANTE 2008 Producto 
Domestico Bruto (PDB) real di 
Aruba a cay cu 1,6%. Esaki ta 
nifica cu economia di Aruba a 
conoce un contraccion di 1,6% 
den 2008. Mirando e dependen- 
cia grandi di nos economia riba 
turismo, ta papia pa su mes cu 
e prestacion di nos sector turis- 
tico ta un indicador importante 
di e estado di nos economia. 
Segun cifranan preliminario 
publica recientemente door di 
Oficina Central di Estadistica 
den nan “Key Tourism Indica- 
tors 2008” durante ultimo 4 
lunanan di 2008 e cantidad di 
turistanan (“stay-over visitors”) 
cu a bishita nos pais a baha 
cu 6,2% compara cu e mesun 
periodo di 2007. Cuminsando 
desde september 2008 durante 
tur e ultimo 4 lunanan di 2008 
a registra un caida compara cu 
e aha anterior. Segun cifranan 
di ATA, durante e prome 4 
lunanan di 2009 nos a ricibi 
5,1% menos turista compara 
cu e periodo corespondiente di 
2008. Prestacion den hotelnan 
na Aruba ta duna un bistå igual. 
Pa luna di mei 2009 entradanan 
di hotel procedente di benta 
di camber a cay cu no menos 
cu 13,2%. Over di e periodo 


di januari pa mei 2009 benta 
di camber di hotel a cai cu un 
promedio di 11,5%. E entrada 
pa cambernan disponibel du¬ 
rante luna di mei a contrae cu 
12,9% compara cu mei 2008, 
demonstrando cu e rendimento 
procedente di turismo no ta ig¬ 
ual cu antes. Esaki ta mustra cu 
e deterioro den turismo a inicia 
na september 2008. 

Aki na Aruba e entradanan cu 
gobierno ta ricibi for di BBO 
ta un indicador confiable di e 
nivel di consumo. Segun Banco 
Central desde september 2008 
te cu december 2008 e entra¬ 
danan for di BBO (corehi pa 
inflacion) a mustra tur luna un 
caida compara cu e periodo co¬ 
respondiente na 2007. Ademas, 
cifranan di Servicio di Impuesto 
y Aduana ta mustra cu den e 
prome 5 lunanan di 2009 e 
entradanan for di BBO a baha 
cu 6,8% compara cu e mesun 
periodo na 2008. Esaki ta un 
indicasion cla cu desde septem¬ 
ber 2008 e nivel di consumo a 
cuminsa bay atras. 

Pa loke ta trata desempleo 
mester menciona cu esaki a 
aumentadrasticamente. Segun 
cifranan di Oficina Central di 
Estadistica, nos pais tabatin 


3.100 desempleado na fin di 
aha 2007, y segun cifranan di 
Banco Central e cantidad aki 
a aumenta te na alrededor di 
3.700 na fin di aha 2008. Te- 
niendo cuenta cu e tendencia 
aki y tambe cu e hecho cu difer- 
ente indicadornan economico 
ta mustra cu nos economia a 
sigui debilita den e prome 5 
lunanan di 2009, ta ser cal- 
cula cu e cantidad di hende 
sin trabou a sigui aumenta te 
na alrededor di 5000 persona 
na e momentonan aki. A base 
di e indicadornan economico 
menciona, ta conclui cu pa mas 
di 9 luna caba (esta desde sep¬ 
tember 2008) nos pais a drenta 
den un situacion di debilitacion 
economico y cu ya caba a pasa 
over pa un recesion economico. 
Un recesion economico ta un 
situacion caminda cu e PDB real 
(ahusta pa inflacion) conoce 
un crecemento negativo pa por 
lo menos dos kwartaal con- 
secutivo. Aruba actualmente 
ta den recesion economico, 
y Gabinete Oduber no ta tu- 
mando e situacion aki na serio. 
Te ainda Gabinete Oduber no 
a haci nada pa contra aresta e 
recesion economico na Aruba. 
E recesion economico tin su im- 


pacto serio ariba hopi famia na 
Aruba, mientras mas famianan 
ta coriendo riesgo pa tambe 
wordo afecta seriamente den 
nan seguridad economico. 
Hecho ta, cu ya for di tempo cu e 
prome senalnan di debilitacion 
di nos economia a cuminsa bira 
visible, partido AVP, gremionan 
sindical, gremionan empre- 
sarial, SER y Banco Central a 
adverti gobierno di e posibel 
impacto di e crisis global riba 
nos desaroyo economico y a 
mustra gobierno riba e im- 
portancia y urgencia pa tuma 
e pasonan necesario pa evita 
of limita e impacto aki. Rond 
mundo paisnan na un forma 
diligente y determina a formula 
y implementa programanan pa 
stimula crecemento economico 
mediante principalmente reduc- 
cion di belasting y/of aumento 
di e nivel di inversionnannan 
publico. Cu otro palabra: pa 
nos pais por sali for di recesion 
economico, gobierno lo mester 
hunga un papel mucho mas ac- 
tivo den e proceso economico. 
Sin embargo, gobierno di MEP 
te ainda no a presenta ningun 
plan pa stimula nos economia 
y no ta dunando ningun sehal 
tampoco cu nan tin intencion 


pa riba termino corto prepara 
dicho plan. 

Den e plan di AVP dirigi riba 
recuperacion economico e si- 
guiente puntonan lo ta poni 
central: 

aloca sumanan adicional pa 
promocion turistico; 
duna prioridad na mehoracion 
di e producto Aruba y calidad 
di servicio turistico; 
intensifica e maneho di inver¬ 
sion publico y duna prioridad 
na proyectonan infrastruc- 
tural cu tin un rendimento eco¬ 
nomico grandi. Specialmente 
proyectonan cu tin un impacto 
positivo riba calidad di nos 
producto turistico mester haya 
prioridad;reduccion di gasto- 
nan di consumo di gobierno y 
mehoracion di productividad 
den sector publico; 
elimina BBO; 

un parti grandi di e fondonan 
di Plant N.V. lo wordo usa pa 
financia e plan di recuperacion 
economico. 

Cu e plan aki nos partido lo crea 
e confiansa atrobe cerca consu- 
midornan y sector priva den nos 
economia y den futuro, cu ta 
asina esencial pa sigura cu riba 
termino corto nos pais lo sali for 
di e recesion economico. 


Willem Vrolijk di MPA 

Awor gobierno kier aumenta prima di AZV 

Pa pueblo paga e compinchinan di minister Wever 


AYERA nochi nos por a tende 
Sr. Johnny Chong, presidente di 
hunta di comisario di AZV bisa 
cu mester bolbe bay aumenta 
e prima di AZV. E aumento aki 
muy probablemente ta pa paga 
pa e compichinan di minister 
Wever. 

Nos sa cu cueste loque cueste 
minister Wever ta expandiendo 
Centro Medico na unda e ta bay 
ubica su amigo Dr. Bacalao y 
probablemente Dr. Rodriguez. 


Nos por mira con dia y nochi, 
te hasta weekend nan ta trah- 
ando ariba e expansion aki. No 
mester compronde nos malo, 
nos di San Nicolaas ta contento 
cu e expansion aki pero no na e 
systema cu ela bay. 

For di informacionan cu nos a 
hana di e jaarrekening di AZV 
nos por a mira un aumento di e 
presupuesto di Centro Medico 
di mas o menos 4 million florin. 
Anto esaki si tin un jaarreken¬ 
ing di Centro Medico. Kiermen 


abase di kiko bo ta bay ta au- 
mentando e cifra aki si no tin 
un jaarrekening. Fuera di esey 
no tin ningun parti descibi con 
ta bay cubri e suma aki. Ta pa 
e motibo aki entre otro tin cu 
aumenta e prima di AZV. 
Minister Wever mester splica 
pueblo con e ta pidi pueblo pa 
paga mas prima pa esaki bay pa 
su compinchinan cu e ta manda 
busca di exterior. Mientrastanto 
e ta bezig ta core cu e arubi- 
anonan manera Dr. Blume cu 


mester a bay traha na Mexico 
y Dr. Wolter cu tambe mester 
a bay busca su porvenir den 
exterior. 

Fuera di esaki no a laga evalua 
e estudio di e dokternan aki 
amigo di minister Wever, si nan 
ta cumpli cu e exigencianan 
hulandes. Si nos arubianonan 
bay studia den regio nos mester 
laga evalua nos estudio y si 
esaki no ta cumpli cu e exigen¬ 
cianan hulandes nos no por 


ehece e trabow pa cual nos a 
studia pe. 

Segun Willem Vrolijk e ta kere 
cu pueblo ta dispuesto pa paga 
mas prima pero no pa core cu 
nos arubianonan y pa compen- 
sa compinchinan di minister 
Wever. 

Nos ta di opinion cu akinan 
tambe hulanda tin trabow di 
investigacion pa haci pasobra 
e asunto aki no ta hole nada 
bon. 

lo bo tin e oportunidad pa gana 


Ainda polisnan no ta sinti efecto di Plan di Mehoracion 

SPA a mustra cu for di 1983, polis no a conoce un aumento di salario 

Segun Guillfred Besaril, Presidente di SPA 


DURANTE e reunionan cu 
Sindicato di Polis tabatin cu 
e.o. Alto Mando Policial, esta cu 
Peter de Witte y Antoine Solag- 
nier, SPA a a ricibi un presenta- 
cion di e trabaonan pendiente 
pa cu e Plan di Mehoracion. 
Segun Guillfred Besaril, si para 
keto un rato lo ripara cu ta vari- 
os cos a bin ta sosodiendo di dos 
kwartaal di 2007. Pero SPA no 
ta sinti su efecto pa motibo cu e 
Plan di Mehoracion aki no ta so¬ 
sodiendo den e aspecto na unda 
e preocupacion ta alarmante 


esta bao di e miembronan di 
SPA, esta nan rangstelsel y nos 
carriérelijn! 

Alto Comisario, Peter de Witte, 
como Minister di Husticia, Rudy 
Croes a ricibi un presentacion 
di parti SPA, caminda cu e di¬ 
rigentenan sindical a mustra 
exactamente unda e knelpun- 
ten ta y con por mantene nan 
rangstelsel y tog combina esaki 
cu e direccion nobo cu kier bay 
den dje, esta di converti Cuerpo 
Policial den un simpel “Lijn-Staf 
Organisatie” pa un “Functioneel 


Organisatie”. 

Directiva di SPA lo duna e pre¬ 
sentacion aki tambe na su mi¬ 
embronan p’asina un y tur por 
ripara cu den lina grandi a logra 
di bin cu’n proposicion p’asina 
nos no perde nos derechonan 
adkiri na 1995. 

Via di e presentacion aki direc¬ 
tiva di SPA a logra convence 
Minister di Husticia, Rudy Croes 
pa duna nan un periodo di 3 
luna pa sinta hunto cu Mando 
Policial y cu P&O di Husiticia 
p’asina trece un solucion defini¬ 


tivo pa cu e problemåtica aki, 
segun Guillfred Besaril. 
Secundaire Arbeidsvoor- 
waarden Politie 
Durante e reunion sosteni a 
trece pa dilanti cu for di 1983 
polis no a conoce un aumento 
salarial. Trabao di polis a keda 
bira mas pisa y no a bin cu nin- 
gun sorto di compensacion pa 
cu e aumento aki. 

Pesey SPA a boga pa bin cu’n 
sistema exclusivo pa polis di 
Aruba. Un sistema caminda 
otro empleado publico den 


servicio di Gobierno no por haci 
apelacion riba dje. Pues un set 
di compensacion cu ta cay bao 
di e noemer “Politie Specifieke 
Toelagen”. 

Minister di Husticia, Rudy Croes 
tin oido pa cu e pensamento aki 
y den un proximo reunion cu 
SPA lo sigui profundisa den e 
materia aki p’asina nos como 
polis wordo recompensa y trata 
cu e respet cu nos merece, 
segun Presidente di SPA, Guill¬ 
fred Besaril. 


No tabata 138 candela, pero 267 candela tabatin riba Dia di San Juan 

TIN un dicho cu ta bisa: “Sopi 
pura ta sali salo”. Asina e vocero 
di Cuerpo di Bombero, Gabriel 
Kelly a cuminsa un comuni- 
cado, den cual den su afan pa 
suministra informacion mas 
liher na prensa, riba e cantidad 
di candela registra durante 
celebracion di Dia di San Juan 
e aha aki, a informa cu tabatin 
solamente 138 candela. 

Esaki no tabata corecto, pero e 
cifra real ta, 267 candela reparti 
den 190 candela pabao di brug 
y 77 candela pariba di brug. 

Esaki a bati tur recorda di e 
ultimo ananan, cu a duna e si- 
guiente cantidadnan: na 2005, 

185 candela, na 2006, 98 can¬ 
dela, na 2007, 95 y na 2008,13 
candela y e aha aki, 267 cande- 
la.Manera Gabriel Kelly a bisa 



anteriormente caba, mayoria 
di e candelanan aki tabata in- 
tencional, sendi pa loko y unda 
cu ta sin tene cuenta cu nada. 
Esaki no tin algo di haci cu e 
celebracion di Dia di San Juan. 
Pesey e pregunta t’asina nos tin 


cu sigui celebra e fiesta di San 
Juan?Cuerpo di Bombero ta 
haci un apelacion n’esnan cu 
a ocupa nan mes cu e practica 
aki, esta cana sende candela, pa 
dedica nan tempo nan cosnan 
mas positivo pa comunidad. 

Graduacion 2009 Colegio EPI Unidad Salubridad & Servicio 



DIABIERNA ultimo a tuma 
lugar e celebracion di gradu¬ 
acion cu e tema “Black and 
White with a touch of Red” di 
Colegio EPI unidad Salubridad 
& Servicio. Esaki a tuma lugar 
na Radisson Aruba Resort. 

66 Studiante a gradua como 
profesional den Cuido, Asis- 
tente di Boticario, Trahado na 
Bienestar Social of Enfermer- 
ia. 

Despues di e ceremonia oficial 
dirigi pa docentenan Yolanda 
Richardson y Luigi Bergen a 
sigui cu e parti inoficial acom- 
pana pa e banda Impac. 

Pa medio di esaki Directie y 
Management Team di Colegio 
EPI ta desea tur graduado hopi 
exito den nan futuro como 
profesional den nan ramo, sea 
si nan ta sigui studia pa un nivel 
di estudio mas halto of si nan ta 
cuminsa traha di biaha. 
Siguientemente e lista di gradu¬ 
ado y tambe e mihor gradu- 
adonan di cada opleiding: 
Graduadonan di Cuido (Ver- 
zorging): 

Alvin Roberts Arrundell; Anna 
Karina Briceno (mihor gradu¬ 
ado); Shayenne Anaisa Kock; 
Natasha Meredith Pietersz; 
Shermila Juliska Romain; Nao¬ 
mi Eugerella S.R.Sint-Jago 
Graduadonan di Enfermeria 
(Verpleegkunde) grupo A: 
Laura Andrea Alvarez Mira; 
Jualine Sandra Andrew; Rosa 
Maria Cueto Blanco; Yaraesi 
Mirilandi de Castro (mihor 
graduado di grupo A y B); 
Cynthia Rosaria de Graf; Mery- 
chen Roosje Rosana Dijkhoff; 
Inytra Dionicia Felida; Shandia 
Gangadin; Jeroen Johannes Ge- 
rardus Jacobs; Carine Magalie 
Maduro; Monica Marvela; Mi- 
lagrosa Marcano; Eliandra 
Judeska Nepthely Marchena; 
Derrol Edmond Junior Pietersz; 
Amana Carminia Schmidt; Na¬ 
thalie Eliza Tong; Marynelle 
Isalys van der Biezen; Noemi 
Abigail Wester; Rowald Joaly 
Geoffrey Wever 
Graduadonan di Enfermeria 
(Verpleegkunde) grupo B: 
Subrina Arjundayal; Xynara 
Keshia Dedier; EgbertinaThea- 
dora L. Duinkerk; Elizabeth 
Monica Irving; Veronica Betty 


Letresa Kelly; Andre Henry 
Christian Kolman; Soewarni 
Stefani Lie-A-Tsoen; Giselle 
Solange Tromp; Alvin Jacinto 
Yarzagaray 

Graduadonan di Asistente di 
Boticario (Apothekersassis- 
tent): 

Frangelyn Vizenne Romina 
Dijkhoff (mihor graduado); 
Elizabeth Michaella Jaramillo 
Choles; Jeraldin Melfor; Kristel 
Maite Perez; Maryleen Isabel 
Wester 

Graduadonan di Trahado na 
Bienestar Social (Welzijn) nivel 
3: 

Alice Jennely Bartholomew; 
Gwendolyn Gabrielle J. Correa; 
Rochene Jeandry Maria Dirksz; 
Sussy Magaly E f f i o M a 1 - 
partida; Melvin Wilson Kabelo- 
fodi; Mireille Francienne Kelly; 
Keyla Romulienne Maduro; 
Wendy Patricia Monsalve Tor- 
regroza; Esneyda Sintiago A. 
Perez; Deborah Hilda Rasmijn; 
Deborah Rachelle Stoc (mihor 
graduado); Lev Ivanovick Va¬ 
rela Bornachera 
Graduadonan di Trahado na 


Bienestar Social (Welzijn) nivel 
4: 

Edris Eylyn Evon Angela; Jean- 
nise Jeselle Boekhouwer; Li- 
anne Nicole Courtar; Ghislaine 
Nicole de Cuba; Romely Valery 
Flanegin; Milenne Mary-Anne 
Geerman; Stepheny Louranne 
Gomez; Shomica Tandica Grif- 
fith; Janine Hazel; Angela Jo- 
hana Leon Martinez; Chenco 
Valentino Maduro; Sherrylou 
Maria S. Maduro; Jaella Eme- 
line Marvella Orman; Merlyn 
Ellen Paskel; Marilynn Priscilla 
Spencer; Omayneline Joseline 
A. Tromp (mihor graduado) 

Como mihor graduado di Uni¬ 
dad Salubridad & Servicio a 
sali Yaraesi Mirilandi de Castro 
di opleiding Verpleegkunde. 
Masha pabien cu bo logro! 

Den un siguiente relato, Direc- 
tora General di Colegio EPI, 
Undina Harms, lo elabora riba 
e resultado final di graduacion 
di cada Unidad. 

Dianan di inscripcion 
na E.P.B.-Pariba. 


DIRECTTVA di E.P.B.-Pariba di manera aki kier recorda e mayor- 
nan cu e dianan di inscripcion lo ta: 

Na E.P.B. San Nicolas dia 2 di juli 2009 di 8:00 am pa 2:00 pm y di 
6:00 pm pa 8:00 pm. Dia 3 di juli pa alumnonan di SHA of Mavo. 
Despues di e fechanan aki lo no ta inscribi ningun alumno mas. 
Directiva kier a recorda e mayornan cu pa inscribi nan yiu, nan 
mester trece e siguiente rekisitonan; 

-prueba di pago na banco, C.M.B. Bank, E.P.B.-Pariba, ‘Ouderlijke 
bijdrage’; 

Skirbi nombery ana escolar ‘09-’10; Numberdi cuenta: 21.00.36.03; 
Suma di contribucion: Afl. 110.- 
-2 pasfoto na color. 

-inscripcion di Censo (geboortebewijs) Afl. 5.- 
-carnet di A.Z.V. di e yiu. 

-Alumno di SHA of Mavo ultimo rapport di scol cu e yiu a bishita. 
-Alumno stranhero mester trece su permiso, prueba di pago pa 
petishon di su permiso of 

permiso di un di su mayornan valido. Sieno tin A.Z.V. mester trece 
un prueba di pago di un seguro medico. 

Mayornan tene bon cuenta cu e fechanan. 


Atletanan di Aruba pa Cuba 



AYERA, dia 2 di juli, e atletanan Shariska Dirksz y Jennelaine Vrolijk, acompana pa nan coach 
Rafael Lopez, a sali pa Havana, Cuba na unda nan lo participa na e Campeonato Centroamericano 
y del Caribe cu lo tuma lugar di dia 3 pa dia 5 di juli. 

Shariska y Jennelaine lo participa respectivamente den e distancianan di 10 km y 1.500 meter. Hopi 


Graduacion y Feria na Little Einsteins Daycare Center 



Un otro ana ya a pasa, y 
cu orguyo Little Einsteins 
Daycare Center ta anuncia 
cu diez di nos “Einsteins” lo 
gradua pronto, y lo sigui e 
proximo ana escolar pa kleu- 
terschool. Cu un ana prepa- 
ratorio na Little Einsteins, 
Yoswill Benitez, Justin Mo¬ 
rales, Alessia van Romondt, 
Elizabeth van Romondt, Jun- 
aidy Odor, Kyle Nedd, Jeadre 
Koolman, Jayden Maduro, 
Donovan Hooyboer & Evan- 
ielle Rincones sigur lo resalta 
den nan prestacion na kleu- 
terschool. Diabierna 10 di 
juli lo celebra e graduacion 
y otorgamento di diploma na 
nos “Little Einsteins”. 

Little Einsteins ya ta conoci 
di ta traha cu gruponan 
chiquito di mucha. Asinanos 
por garantisa e atencion per¬ 
sonal pa cada mucha. Nos 
gruponan ta wordo reparti 
segun e nivel di desaroyo di 
cada mucha. Nos filosofia 
ta pa duna cada mucha e 
espacio necesario y libertad 
pa den un ambiente cu bon 
supervision, y un programa 
balansa, e por sigui desaroya 


su mes. 

Little Einsteins ta para tras 
di e filosofia cu e desaroyo 
di muchanan di edad di 0 pa 
6 ana ta esun primordial. E 
desaroyo den e periodo aki ta 
forma e base pa tur loke nan 
lo sina den nan ananan te cu 
adulto. Cu e pensamento aki, 
Little Einsteins a desaroya su 
vision/ filosofia pa semper 


tene su grupo chiquito i pa 
tin un amiente familiar pa 
asina por duna cada mucha e 
calidad mas halto di atencion 
pa cu su desaroyo. 

Durante cada ana escolar 
nos ta crece como un famia. 
Lidernan, mucha, mayor y 
demas miembronan di famia 
y conocirnan a participa cu 
nos den tur nos dianan spe¬ 


cial (themadagybuitendag) 
cu nos a organisa durante e 
ana. Pa sera nos ana esco¬ 
lar conhuntamente nos ta 
organisando un Feria, cu 
lo tuma lugar Diadomingo 
awor, 5 di juli, for di 11 or di 
mainta te cu 4 or di atardi, 
na nos adres, Margrietstraat 
#1 (entre Nagico y Awe 
Mainta). Nos lo tin weganan 


popular manera tiramento di 
bleki, visspel, dinojump, face 
painting. Lo tin cuminda, 
snacks, musica y mucho 
mas. Pueblo di Aruba ta keda 
cordialmente invita pa bin 
pasa un rato dushi serca nos. 
Asina boso tambe por sinti 
un poco di e ambiente dushi 
y familiar cu nos tin na Little 
Einsteins Daycare Center. 







































261 Local 


Diabierna 3 di Juli 2009 I AWEMainta.com 


Homber sin recurso kier 
bay bek Hulanda 


DIARAZON mainta pa 8.30, 
polis di Noord ta bay na un 
agencia di biahe, pa un homber 
fastioso. N’e sitio polis ta papia 
cu e trahador di e agencia di bi- 
ahe, kende ta bisa cu e homber 
J.O. naci na Sur nam di 40 aha 
a bin eynan diferente dia caba 
y ta pretende cu e mester haya 
lugar p’e bay Hulanda bek. 
Segun e agente, e homber a 
bin cu vacantie, pero e kier bay 
mas prome. E motibo ta cu el 
ta kedando den un compleho 
di apartamento y e tin debe y 
no por paga, como cu e no tin 
placa. 

Problema 
entre pareha 
na Sabana 
Basora 

DIARAZON mainta tempran 
banda di 7.30, polis di San Ni¬ 
colas a bay na un cas na Sabana 
Basora, unda tabatin un prob¬ 
lema entre pareha. Ora cu polis 
a yega n’e sitio, nan ta papia cu 
e homber F.O. naci na Aruba 
di 51 aha, kende ta bisa nan 
cu e tin problema cu su casa 
M.V.M.O. naci na Colombia di 
37 aha. Pero F.O., no tabata kier 
pa polis papia cu su casa. 

Un rato despues polis mester a 
bolbe bay bek n’e cas, como cu 
nan a sigui pleita. E ora si polis 
a papia cu e muher, kende ta 
bisa polis cu e cu e homber a 
discuti mainta. E muher ta bisa 
polis cu for di mainta nan dos 
ta discuti, como cu e homber 
ta hopi jalurs y un alcoholista. 
Polis a papia cu tur dos y a bisa 
nan pa nan busca ayudo profe- 
sional pa nan matrimonio 



Tel: 583-1400 
Fax: 583-1444 


Polis a bin saca’fo cu e ta un 
persona cu ta biba den un in- 
stitucion na Hulanda. El a bisa 
polis cu locual cu e tin ta 40 
dollar y 10 florin hunto cune y 
no tin lugar p’e keda. Pero ora 
cu e yega Hulanda e institucion 


ta manda paga su debe n’e apar¬ 
tamento. 

Polis a bise p’e busca un taxi, 
hiba e yabi bek n’e apartamento 
y despues bay aeropuerto p’e 
bay Hulanda. Supuestamente 
su biahe a wordo regia. 

Psalm 23, 

The Lord is my shepherd, I shall not want. 


With deep sorrow, but with thanksgiving, we announce the passing 
away of our belo ved father, grandfather, great grandfather, uncle. 



Mr. Charles Antoine Hunt 

Sunrise: 09 February 1914 - Sunset: 27 June 2009 
Better known as “Antoine” or Mr Hunt 
Widower of: +Rufina Doris Hunt 
Ex oldest pensioner of WEB Aruba N.V. 

Left to mourn his loss are: 

His Children: Ernan and Juliana Illis (St maarten) 

Elisabeth (Ormelle) and Alfred Leslie (Aruba) 

Louise and Eddie Richardson (USA) 

Shirley (Lisette) and Martin Venne (Aruba) 

Victor (Aruba) 

Felixe and Silviane (Holland) 

Frank and Patricia (Aruba) 

Grand Children: 

Ricardo, Minerva, Gwendoline, Yvonne, Raquel, 
Kimberly, Anika, Eugene, Marlon, Dwayne, 
Sabrina, Etienne, Priscilla 
Great Grand children: 

Jason, Naglaya, Shenaya, Ivanno, Seline, 

Noah, Lieve, Nikita, Januska, Yero, Daniel, 

Delano, Delon, Rollinsia, Kelian, Keliano, Tyra, 
Tamara. 

God Daughter: Audrey Ellis 
Nieces and Nephews: 

Amelia, Alfred, Eugenie, Theophil, Georgette, 
Aurelie, Odellie, Jack, Jeanette, Jean-Louis, Juliana. 

Ex daughter in law; Zenia Javois 
Caretaker : Kathleen Nicolson 

Doctors : Cheung, Van Leeuwen, Kelly and Ho-Kang-You 

Best Friends : Juan Thijzen, Wing, Daal, St Jago, Pourier. 

Related to: Hunt, Novels, Duzanson, Williams, Connor, Marlin, 

Jones, Leslie, Richardson, Dorand, Matrona, Venne, Halls, Bute, 
Hasselman, Blijden, Emanuel, Phillips, Dormoi, Ellis, Shaw, Lozeman. 
We apologize if we have forgotten to mention anyone. 

The funeral will take place on Friday July 3,2009 at the R.C. 
Church Santa Theresita in San Nicolas. 

The body of the late Mr. Hunt will be laid out at the church from 2 p.m. 
The thanksgiving service will be at 3:30 p.m. followed by the burial at 
the Catholic Cemetery in Zeewijk. 


Habitante ta denuncia 
menasa cu morto 


DIARAZON madruga 2.15, Centrale Post di Playa ta haya un ya- 
mada for di un habitante den Caya E. Petronia, cu ta pidi asistencia. 
E ta bisa polis cu tin aigun hende cu kier mata nan cu arma kimico. 
Mesora polis a bay n’e cas y eynan a haya e cas sera. Polis a bati na 
tur porta y bentana, pero ningun hende no a habri. 



Qfw&rafofåm 

Senor ta mi Wardador pues mi tin falta di nada, den eunueo di yerbe 
berde E ta pone mi sosega, Salmo 23 


A fayece inesperadamente nos ruman, tanta, subrina y prima 



Rosalinda Danje, 

mihor conoci como Linda 
*11-05-1966 f 30-06-2009 
Na nomber di su rumannan: 

Aida, Sepp Solognier y yiunan 
Jacinta, Dalmacio Henriquez y yiunan 
Maria y Maiquino Semeleer 
Lucia, Nelson Yarzagaray y yiunan 
Sra. vuida Esther Danje-Geerman y yiunan 
Reina Danje y Helen 

Su subrino/a-nan: 

Jasmin, Melushka, Raymond, Gilbert, Joella, Kathleen, 
Elston, Estephanie , Helen Clyde 

Su tanta y omonan: 

Marianita, Juan Arends y famia 
Sra. vuida Marie Danje y yiunan 
Magdalena Danje y famia 
Diana Geerman y famia 
Sra. vuida Juana Semerel y yiunan 
Filomena Geerman 
Jossy, Zeina Geerman y famia 
sr, vuido Jan Werleman y famia 
sra. vuida Angela Marin y famia 

Su tanta grandi: sra. vuida Abelina Curiel y famia 
Su madrina: Maria Maduro y famia 

Su prima y primonan 
su bisinanan 

su companero(a)nan di PAAZ, afdeling dagbehandeling, 
su ex-coleganan di BID y demas famianan: Danje, Geerman, Solog¬ 
nier, Henriquez, Yarzagaray, Gijsberts, Maduro, Semerel, Kelly, 
Willems, Starke, Violenus, Curiel, Bareno, Dirksz, Croes, Werleman, 
Gerretse, Fingal, Danies, Dania, Mathilda, Helder, Arends, Kelie, 
Trimon. 

Acto di entierro lo tuma lugar Diabierna 03-juli -2009, di 2’or pa 
4’or di atardi na Misa Inmaculada Concepcion y despues saliendo 
pa Santana Catolico na Santa Cruz. 

E restonan mortal di Linda Sali di Aurora Funeral Home 10:30 di 
mainta pa haci un recorrido 11:00 na B.I.D , di 12’or pa l’or pm e ta 
bai su cas Siribana 38C y despues saliendo pa Misa Inmaculada 
Concepcion. 

Nos ta pidi nos disculpa si den momento di nos tristesa nos por a lubida 
un of otro famia. 

Envez di krans lo pone un box disponibel pa PAAZ. 

Ultimo 
oportunidad 
pa inscribi pa 

Plan 

Vacacional 
na Playa 
Pabao 


DIRECTIVA di Centro di 
Bario Playa Pabao ta informa 
cu ainda tin oportunidad pa 
inscribi pa nan Plan Vacacio¬ 
nal. E actividad aki ta tuma 
lugar di 6 pa 17 di juli y ta pa 
mucha entre 4 y 12 ana. Pa e 
simannan aki tin un programa 
atractivo cu sigur nos mucha- 
nan lo encanta. Entre otro: 
weganan recreativo, bishita 
na “butterflypark”, parke di 
curason deporte, seso sport, 
Community Pool y speurtocht. 
Tur esaki pa solamente 60 
florin pa 2 siman. Muchanan 
mester ta na Centro mainta 
8’or y ta pidi mayornan pa bin 
buscanan nanyiu 12.30’or. No 
mester trece desayuno pasobra 
tur mainta nos muchanan lo 
ricibi nan sandwich yjuice. Ta 
bon pa e muchanan come algo 
promer cu trece nan Centro. 
Oportunidad pa inscribi ta tur 
mainta di 8’or pa ll’or y atardi 
di 3’or pa 6’or. Ultimo dia pa 
inscribi ta manan, diasabra 
dia 4 di juli mainta 9’or te cu 
ll’or. Pa motibo organisatorio 
no por tuma mucha despues 
di e fecha aki. Pues mayornan 
inscribi bo yiu na tempo pa 
e tambe por forma parti di e 
Plan Vacacional di Centro di 
Bario Playa Pabao. E actividad 
aki ta posibel danki na coop- 
eracion di CEDE-Aruba. 



Tel: 583-1401 
Fait 583-1444 


Ladronnan ta laga auto 
horta atras na Primavera 

Diarazon mainta, polis di Playa ta bay na altura di un scol na 
Primavera, unda un auto a wordo haya. N’e sitio polis ta topa cu 
e auto A-48150 para cu motor sendi, y cu su dashboard tabata 
intacto. 

Polis a mira cu e glas di e porta banda di e chofer a wordo saca. 
Mirando cu tabatin un cushinchi halto riba e stul di e chofer, polis 
ta sospecha cu e auto a wordo horta pa un mucha. E dono a bin 
n’e sitio y a bay cu su auto. 

Oranj estad, Aruba 

Invitacion 

Pa medio di esaki ta invita famia y 
conocirnan di 

Eusebio (Chebito) 

Koolman 

pa asisti na un santo sacrificio di 
misa pa recorda 
e prome ana di su fayecimento. 

Fecha: 

diabierna 3 di juli 2009 pa 7 ‘or di anochi na 
Misa Inmaculata Concepcion na Santa Cruz 



V 

GRADICIMENTO / INVITACION 



famia di Alfonzo Esteban Ras Carinosamente jama Johnny 
kier gradici tur esnan cu a mustra nos ruman, yiu y omo 
atencion durante Johnny tawata den hospitaly cu a compana nos 
e dianan dificil durante y despues di fayecimento. 

Danki di curazon pa “Man na Obra” cu a guia y a dedica atencion 
durante su ananan na scol. 

Danki ta bai pa tur dokternan y Verpleegsternan di tercer piso cu 
a tende Johnny y famia durante e momentonan dificil. 

Un danki na tur bisinanan y conocirnan cu a compana famia den 
tristeza. 

Famia ta gradici Funeraria Aurora pa e bon servicio cu famia a ricibi 
y e bon atencion. 

Un danki pa Pastor Hercules pa un bunita lectura den Misa. 

Boso carino y sosten ta un gran Consuelo pa nos famia. 

Alabez nos ta participa cu lo bai tin un Santo sacrificio di Misa pa 
descanso di su alma : Diasabra 05 July 2009, di 7’or pa 8’or pm na 
sagrado curazon na Savaneta y despues un lo tin Resamento na Pos 
Chiquito # 91A. 


OT« 

GRADICIMENTO / INVITACION 

Na nomber di su esposa , yiu, nietonan, rumanan y demas famia, nos 
kier gradici tur esnan cu a acompana nos durante 
Enfermedad, fayecimento y entiero di nos difunto stima 



CARLOS M. FIGAROA 

Mihor conoci como : “Calito” 

Gradicimento special ta bay pa dokter nan y enfermeranan 

Pa nan cuido y atencion alabes nos ta invita pa tres Santo 
Sacrificio di Misa riba : 

Diadomingo 05-07-2009, pa 6:00pm na Misa Santa Anna 
na Noord, despues di Misa Diadomingo lo tin un Rosario 
na cas shaba #16. 

Boso presencia ta altamente aprecia 


Cumana 76 
Oranj estad, Aruba 

Gradicimento y invitacion. 

Na nomber di mama, casa, yuinan, nietonan, rumanan y demas famia, 
nos kier gradici di curazon, tur esnan cu a yuda nos den e dianan 
dificil cu fayecimento di nos mama stima 




Norma Patricia Giel Jacobs 

Gradecimento special na zusternan di Klasse afdeling 2 piso 4B. Na 
Zr. Brigida Croes, hopi danki cu bo bunita palabranan. Na Doctora 
Rivera Casca y Doctora Hilde, danki pa tur esfuerso pa juda nos 
mama stima. Danki na Docter Anaya y Docter Habibe cu a yuda nos 
mama durante su malesa. Ika Winterdal, Mena Farro y Jeanne Marie 
Croes, danki pa e atencion y dedicacion na mami. Danki na tur esnan 
cu a companja nos cu entiero di nos mama stima y tur esnan cu a 
manda Msg, Email, Jamada, Telegram, Flor y krans. Danki di curazon 
na Anthony y Maria Latham y Jesus Soto di AURORA FUNERAL 
HOME cu a hasi un bunita trabow di duna nos mama un bunita 
entiero. Danki na Haime v/d Biezen y na Ministerio di Alabansa di 
grupo di oracion CRISTO UNION Y PAZ pa nan bunita canto na cas 
y durante entiero. 

Alabes nos kier a hasi un invitacion pa 3 Santo Sacrificio di misa 
cual lo tuma lugar: 

Diabierna: 03-07-2009 pa 6:30 atardi na misa Santa Anna na Noord 
Diadomingo : 05-07-2009 pa 6:00 atardi na misa Santa Anna na 
Noord 

Diamars: 07-07-2009 pa 5:00 atardi na Kapel di Alto Vista 

Despues di Kapel nos tin un Rosario na Kamay #32 

Boso presencia ta altamente aprecia 

Welzijn boeken 2de Hånds voor 


maarAWG900,- 

Voor meer i nfo neem snel 

contact op met: Henna 5621781 

Boeken I ijst lst jaar: 

301 : Communicatie,observeren en rappoteren 

Achtergrond en socialisatie 
Methodishe werken 
Orientatie op doelgroepen 
Kennis van doelgroepen 

302 : Communicatie en sociale vaardigheden 

Omgaan met clienten en doelgroepen 

303 : Werken in een organisatie 

304 : Profesioneel handelen in het welzijnwerk 
204 : Individu en samenleving 

305 : Mens ,arbeid en samenleving deel 1 

Mens,arbeis en samenleving deel 2 

308 : Gezondheidkunde 

Huishoudkunde 

309 : Begeleiden 

** Nice to meet you druk 1 
** Studievaardigheden 
** Presenteren kun je leren 

Office® 

Assistant 

CoitlSti Afl.400 niiirt 
Luna 1 

'Tslephone & Reception 
'Custamør Service 
'Office Sy« tema 
‘Motivation & 

Cornmunication 
Luna 2 

'Word Advanced 
'Excel Advanced 
'QuickBooks pro 2 MS 
'PowerPoint S E-maff 
Julf S ta cuminea 
D.TN.V. Eaubled ni 1993 
K5S8M50-582M938 


PROPERTY LAND 
FOR SALE 
S plots property land 
(l-M) of S62m2 
(1-H) of 69tm2 
(1-1) of 6Mm2 
(1-H1) of 1377m2 
(l-K) of S95m2 
Next to TEXACO 
Gasotine station at 
Seroe Blanoo Voui 
Home from home 
For a serious bayer 
Tel:JS2-2I!S 
SALESJUN06 

GRADICIMENTO / INVITACION 



Di su yiunann nietonan y bisnietonan, su ruman, suegro y suegranan 
Y demas famia. 

Un palabra di danki na Dr. Rivera, na Verpleesgsternan 2do piso 
Na tur esnan cu a jamanos na telefon y telegran y manda krans. 

Alabez nos ta invita pa 3 santo sacrificio den Misa Santa Anna na 
Noord cual lo tuma lugar : 

Diabierna 03-07-2009, 6:30 di atardi 
Diadomingo 05-07-2009, 6.30 di atardi 
Diaranson 08-07-2009, 6:30 di atardi despues di 
ultima Misa 

tin un Rosario na cas Turibana #10. 

Boso presencia ta altamente aprecia 



Le$ di IDIOMA 

Estabed na 1993 

CSk' INGLES 

✓ HIHAN DES 
✓HULANDES 

✓ SPANO 

Gfupa a hutiuMuai 

W 5837625 Sra, Ras 


Computer 

□ Lessons 


Indlvldual or Group 

■ v^-Excd-AccnsrChtiot* 

■ QwfcBoota Pro PowerPoint 

■ fireamWflatw/ Flwft/H-rtull 
► AJObc PhotosMv PC ncpa.r 

Tel.5860950 a m w om 


Mucha Vakantie 

Computer Les 

■ Awg,75 pa siiuan ^ 

■ ffofd/PowerPotnt 

■ Internet/ E-mail 
■Type les > Tel ,5880950 


TA BENDE 


TERENO 

EINGEDOM 

916M“na 
TauM Leendert. 
Prijs 115.000 parnas 
uiformacion 
yarna 5931082 


Resulfado di Loteria 


IDTTOOTOCH 

9335 

3619 

5000 


ZXI4C 

3298 Scorpio 



AWEfT 

intd 


?1 

» * 


BIGPCUR 

3631 


SIPER FQJR 

3650 


LDTTOD DA 05-08-18-24-25 


□4RIO 

8079 

3262 

1492 


CCRSCW 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


Servicio pa Comunidad 

| Telefon di Emergencia| 

Number di emergencia 911 
Polis 100 

Brandweer 582-1108 

Ambulance O'stad 582-1234 

Ambulance S.N. 584-5050 

Hospital 587-4300 

Centro Medico 584- 8833 

Botica na Warda ■ 

Pabou di Brug: Eagle 
Pariba di Brug: San Nicolas 

h Dokter na Warda m 

Pabou di Brug: dr. 

Pariba di Brug: dr. 


Otro ServicionanH 

Setar I nfo 118 

Digicel Info 145 

Setar 582-5151 

Elmar 582-3700 

WEB 525-4600 

Serlimar 584-6456 

Rode Kruis Aruba 582-2219 

FADA 583-2999 

AA/NA helpline 583-8989 

Fund. Abuso Sexual 582-4433 

Fundacion Guia'mi 587-1677 

Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 

Centro Kibrahacha 588-3131 

Polis I 


11141 

582-4000 

584-5000 

584- 7000 
527-2900 
587-0009 
586-3003 

585- 2500 
582-4800 


Aruba Transfer Tour & Taxi 

583-2856 
582-2116 

Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, 
tel.(297) 583-1400, fax. (297) 5831444, 
E-mail: noticia@awemainta.com. 
CUENTA Dl BANCO: 

C.M.B. #229- 82600’. 

ORA Dl OFICINA: Dialuna pa Diabierna 
8 a.m. - 5 p.m. 

MPRENTA: Imprenta Nacional Arubano. 
Dl RECTOR: Victor “Toko” Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

Yuda muchanan di scol 
organisa nan mes 

Kico ta e mayor motibo cu un mucha ta faya 
den scol secundario? E contesta por sorpresa 
bo. Segun hopi docente, e contesta no ta 
flohera of dificultad pa studia. No, e rason 
principal pa faya den scol segundario ta mal 
organizacion. 

Mustrami un agenda di scol di un studiante y 
mi ta bisabo si e studiante ey ta "Voldoende" of 
"Onvoldoende". Un bon studiante tin su agenda 
bon organiza cu anotacion y documentonan 
relativo na su curiculum. En cambio, un mal 
studiante su agenda ta tur desorganiza, si es cu 
e tin un agenda mes. 

Aigun mucha simplemente ta miho organiza cu 
otro, pero e ta un abilidad cu por worde siha. 
Experto di Educacion, Cheri Fuller, ta bisa cu e 
ta un abilidad cu mester worde siha tempran, 
prome cu e studiante yega scol secundario. 
Cuminsando scol secundario, un studiante por 
tin te hasta ocho docente, cu diferente buki pa 
siha, buki di trabao, y trabaonan asigna pa 
cada les. Un studiante mester ta bon organisa 
pa tene tur esaki na orden y segun prioridad. E 
mester di entrenamento y otro abilidadnan pa 
organiza, manera planificacion, pa cumpli cu 
tareanan di termino largo. 

E tipo di entrenamento aki por yuda un 
adolecente bira un individual cu disciplina na 
tempo. Organizacion: Un yabi importante pa 
exito na scol. 



Guyabastraat 4, Dakota Tel: 582 4748 



Novena na honor di La 
Birgen del Carmen na 
Misa Sta. Teresita 


DIA 16 di juli venidero lo celebra e Fiesta di la Birgen del Carmen 
y en conexion cu esaki laico Carmelitas di Santa Teresita di Nino 
Hesus hunto cu Pastornan di parokia y Conseho Pastoral Parokial 
di parokia Sta. Teresita na San Nicolas ta anuncia cu lo tin un 
novena na honor di la Birgen del Carmen di dia 7 di juli te 15 di 
juli pa 5:45 di atardi cual lo culmina riba e Fiesta di la Birgen del 
Carmen dia 16 di juli proximo cu un Santo Sacrificio di Misa pa 
6:30 pm na Misa Sta. Teresita. 

Henter pueblo di Aruba y debotonan di La Birgen del Carmen ta 
keda cordialmente invita pa asisti na e novena aki y celebra hunto 
cu nos parokia e Fiesta di La Birgen del Carmen. 


Aigun caso di swine flu na 
Colombia ta wordo gelink 
cu Aruba 

Salubridad Publico mester averigua 
esaki urgentemente 

AYERA e Instituto Nacional di Salud na Bogota, Colombia a in¬ 
forma cu e number di personanan afecta cu e swine flu a yega 101, 
incuyendo dos persona cu a fayece.A mustra e ciudadnan unda e 
casonan nobo a wordo registra, pero loke ta hopi preocupante di esaki 
ta cu aigun di e casonan aki tin antecedentenan di biahe pa Republica 
Dominicana, Merca y Aruba! Si esey ta e caso, esta cu aigun di e per¬ 
sonanan cu tin e virus H1N1 a wordo contagia na Aruba of tabatin e 
sintomanan aki ora nan tabata na Aruba, ta urgente pa departamento di 
Salubridad Publico, y hasta e minister mes averigua esaki mas pronto 
posibel y si esey realmente ta e caso, tuma e pasonan necesario pa evita 
cu e virus aki sigui plama na Aruba. 


TIPO Dl CAMBIO OFICIAL 

Valido pa 3 juli 2009 


Placa Extranhero 

Bank Papieren 

Wisselen, Cheque 
Reis Cheque en 
Over Boekingen 

Benta 

na 

Publico 

US Dollar 

1.77 

1.78 

1.80 

CAN Dollar 

1.52 

1.54 

1.56 

Engelse Pond Sterling 

2.85 

2.90 

2.96 

Zwitserse Frank per CHF. 100 

163.95 

164.67 

165.47 

Ned.Ant. Guiden perANG. 100 

98.94 

100.00 biljetten 100.20 
chq./overboeking 100.00 

Japanse yen per JPY. 10.000 

182.39 

184.05 185.90 

EuroperXEU. 100 

247.96 

250.22 

252.73 





Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 


Mientras no tin placa pa 
proteha nos comunidad di 
criminalidad 

Mas nombracionnan politico ta 
tuma lugar 

DURANTE tratamento di presupuesto 2009 a 
keda palabra cu lo tin un paro den nombracion 
di personal den aparato publico cu excepcion 
di polis y maestro. Pero manera a bira custum- 
ber caba di e gobierno di MEP, ta parse cu e 
decisionnan ta wordo tuma pa kibranan, paso- 
bra e cantidad di nombracionnan y mas ainda 
nombracionnan politico ta tumando lugar na 
granel, caminda cu un di e ultimonan tabata 
esun di e Senora Sint Jago cua recientemente 
a subi e lista di partido MEP. 

Nombracion di compinchenan, amigonan y 
famianan ta continua, y si nan ta aden caba, 
ta zorg pa nan haya promocionnan barbaro 
y asina sigura nan futuro, pasobra nan sa 
caba cu despues di 25 di september nan no 
lo bin mas. 

Mirando cu tin candidatonan nobo riba e 
lista geel cu ta bisando cu un cambio mester 
tuma lugar, lo ta bon pa nan cuminsa aplica 
e cambio ey den nan mesun partido, pasobra 
tur e decisionnan aki loke ta haci ta perhudica 
pueblo cada bes mas, pasobra na final ta cada 
un di nos cu mester paga e salario di e miles di 
persona cu MEP a hinca den gobierno. 

Mas ainda, mirando e situacion dramatico 
den cual nos pais ta pasando aden pa loke 
ta trata criminalidad, caminda tur dia tin un 
cantidad halto di actonan criminal ta tumando 
lugar, lo tabata na su lugar pa gobierno tuma 
pasonan urgente pa busca un solucion na 
dje. Contrario na esaki a a tuma e decision 
cu no tin mas placa pa overtime pa polis. Es 
decir, awor mas cu nunca nos pueblo lo ta na 
merced di e criminalnan, pasobra gobierno 
no kier hinca mas placa pa salvaguardia nos 
comunidad. 

Nan ta prefera di hinca placa den friends & 
family, den fiestamento y djodjomento tur fin 
di siman poniendo promer piedranan links y 
rechts pa busca aigun voto purbando di mus¬ 
tra cu nan si a traha pa Aruba, siendo cu den e 
ultimo 8 ananan unico cu nan a haci ta hinca 
man den saco di nos pueblo trahador pa nan 
mes, nan amigo y famianan por sigui goza. 
Mester bisa si cu MEP a cumpli cu su slogan- 
nan di campana, maske lo tabata bon pa nan 
duna un splicacion bon di dje. ‘Ordo y pros¬ 
per idad’: Nan a cumpli cu esaki cabalmente. 
Nan a pone ordo riba pueblo y prosperidad 
pa nan friends & family. Despues nan slogan 
di 2005 cu tabata “Nos si por mas” tambe a 
cuadra perfectamente cu loke nan a haci nan 
si por a hinca mas nan man den saco di nos 
hendenan y nan si por a sigui enriquece e 
circulo di friends & family rond di nan. 
























30 I Local 


Diabierna 3 di Juli 2009 I AWEMainta.com 


Accidente na rotonde di Sasaki 


DIAHUEBS mainta a drenta 
informacion di un accidente 
n’e rotonde di Sasaki. Aki segun 
declaracion di e chofer ta 2 auto 
a ser’e di tal forma cu e mester 
a desvia y a bay pasa over di e 
rotonde y a casi cay den e rooi. 
Afortunadamente ningun hen¬ 
de a resulta herida. Takelwagen 
di Papito Towing Services a 
saca e auto y a hibe te na cas di 
su dono. 



Transportando hopi placa, 
auto a hay’e cu un fayo 



DIARAZON mainta un di e autonan di e compania di 
transporte Domesa a haya nan mes cu un fayo tecnico unda 
e vehiculo den cual nan tabata transportando masha hopi 
placa a keda para mey-mey di caminda y tabata den estado 
di alerta pa cualkier eventualidad. 

Fotografo di AWEMainta a yega cu un auto cu glasnan scur 
scur y nan a wak e fotografo baha cu algo den su man y nan a 
para cla, pero ora nan a reconoce e fotografo nan a hari ya cu 
nan a kere algo otro. En todo caso mesora un otro truck a yega 
y a tuma e transporte di placa over, mientras un takelwagen 
a bin busca e truck blinda. 


Cacho a 

DIAHUEBS merdia a drenta 
informacion cu na Korvetstraat- 
Canoastraat, cacho a morde un 
mucha na su pia. Mesora a dirigi 
un patruya n’e sitio. Na yegada 
di polis a bin haya cu un mucha 
muher cu tabatin un mordi na 
su bil y tabata sangrando. 

E victima tabata cu su mama y 
a declara cu e cacho di un cas 
den Canoastraat cu tabata los 
y pafo di e cura a core bin atake 
y morde. Polis a bay n’e adres y 
a papia cu un senora n’e cas y 
e agente a bise cu e lo mester 
bay cubri e gastonan envolvi. E 
senora di e cas a bisa e polis cu 
e mucha lo a tira piedra y tenta 
e cacho. Pesey e cacho lo a bay 
atake. Polis a avise cu e mester 
tene e cacho den su cura of tene 
mara. 





morde un mucha 



Mainta 

£ corøtf J/lofco 

Tel: 583-1400 Fax: 583-1444 

Local 131 


Cuba ta bira sede di e proximo campeonato 
di islanan di Caribe (CISC) 


E isla Cuba ta bira sede di e KCaribbean 
Islands Swimming ChampionshipsK 
(CISC) na ana 2010, un derecho cu Aru- 
ba a aspira di por a logra pa nos pais. 
Durante e Congreso Extraordinario di 
e Confederacion Centro Americana y 
del Caribe de Aficionados a la Natacion 
(CCCAN), e ausenda di mayoria isla 
di Caribe, cu en realidad t’esnan cu ta 
parddpan’eCampeonatoQSC aresulta 
faborable pa Cuba. Cu un votadon di 
7 pais pro Cuba y 5 pais pro Aruba, e 
decision final tabata cu Cuba lo oiganisa 
e proximo CISC. 

Normalmente alrededor di 20 pais ta 
participa, pero e biaha aki varios factor 
a haci cu e cantidad di pais partidpante 


ta menos, loke por a nota tambe durante 
e congreso. 

Arubaanse Zwembond a traha duro pa 
prepara su mes pa por a carga e respons- 
abilidad pa oiganisa CISC 2010. 
Despues di a oiganiza exitosamente e 
campeonato Dutch Caribbean na 2007, 
y e campeonato CARIFTA dos anacon- 
secutivo (2008 y 2009), Aruba a ofiece 
di asumi e responsabilidad di oiganiza e 
campeonato CISC denedisdplinanan di 
landamento y landamento sincroniza 

E edicion di 2010 tabatin un aspecto 
spedal pa AZB, mirando cu lo tabata 
exactamente 10 ana despues di cuAruba 
tabata sede di un campeonato CISC 
sumamente exitoso na ana2000. Apesar 


di unpresentacion durante e congreso cu 
aritibireaceionnan sumamentepositivo, 
e “compromiso” di aigun pais cu Cuba 
tabata e factor cu a haci e diferencia 

PaCubae oiganizadon di e campeonato 
QSC sigur taimportante, mirando cuna 
ana 1997 tabata e ultimo biaha cu e isla 
a oiganiza un campeonato regional. Cu 
e medayista Olimpico, Rodolfo Falcon 
awornacabezdiefederacion, Cuba ta as¬ 
pira pa paiticipa mas fiecuentenacampe- 
onatonan international, pero tambe pata 
sede di mas evento acuatico. 

E prome compromiso cu nan a logra ta 
pa ridbi representantenan hubenil di e 
islanan di Caribe na ana 2010. 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 


Invitacion 


"Nos ta confia den Senor cu lo bo ta feliz pa etenidad." 

Na nomber di su yiu, rumannan y demas famia ta invita famia, 
amiga(o)nan, bisinanan y conocinan pa compana nos na un 
Santo Sacrificio di misa diabierna 3 di Juli 2009 pa 6:30 di 
atardi na misa Santa Anna na Noord pa recorda e di tres ana di 
fayecimento di mi mama y nos ruman defunto stima: 



Sonia Ridder staat 


PDR no ta para tras di e lazo di 
UPG cu Europa 

Nan ta desea pa Arubianonan biba den exterior por vota pa 

Parlamento di Aruba 


SERGE Mansur durante con- 
ferencia di prensa a aclarea e 
concepcion eroneo cu tin riba e 
posicion di PDR pa cu e relacion 
cu Europa. E ta bisa cu partido 
opositor a purba bende e idea 
cu e partido cora lo ta para 
hunto cu otro partidonan pa 
Aruba haya e status di UPG, 
pero PDR no ta desea esey 
principalmente pa motibonan 
economico. 

Segun Mansur, pa Aruba ta di 
vital importancia pa nos tin e 
hermentnan di politica fiscal, 
economico y di aviacion pa por 
atende cu nos economia na un 
forma eficiente. 

Pero como un partido cu ta para 
pa un democracia real nan ta di 
opinion cu na final di dia esaki 
ta un decision cu mester ta den 
man di pueblo pa medio di un 
referendum. 

Loke PDR ta wak si como un 
necesidad hopi grandi pa Aru¬ 
bianonan biba den exterior 
haya e derecho pa vota pa nos 
Parlamento y nan lo boga pa e 
proximo eleccion na 2013 Aru¬ 
bianonan biba den exterior lo 
por haya e derecho di vota pa 
Parlamento di nan pais. 


| Mementomori Funeral Home N.V. 

Yolanda - Leo - Eugene 
& Tel: 5833358 - Fax: 5837711 

Gradicimento / Invitacion 

Pa medio di esaki nos kier gradici tur esnan cu di un of otro 
manera a demostra nan atencion durante enfermedad, fayeci¬ 
mento y entiero di nos defunto stima: 

< ■’ f 


Martha Tomasa Carrera-Franken 



Gradicimento ta bay na tur esnan cu a manda flor, krans, 
telegram. Na tur famia y amistad cu a sa di comparti nan sosten 
cu nos den e dianan dificil. Tambe na Dr. Garcia, Dr. Kock, 
Dialyse afdeling, 

Wit Gele Kruis, LiteLife medicab, Ambulance dienst, Especial- 
mente Grace Carrera, 

Boso muestra di atencion lo keda semper den nos curazon. 

Alaves nos ta invita tur famia, bisina y conocir pa asisti na 
un santo sacrificio di misa: 

diabierna 3 di juli pa 6:30 di atardi y diadomingo 5 di july pa 
6'or di atardi na St. Anna na Noord y diamars 7 di juli pa 5:30 
di atardi na kapel di Alto Vista y despues di misa lo tin 
resamento na cas Noord 114-A 

Boso presencia ta altamente aprecia. 

Na nomber di su yiunan, nietonan, rumannan y demas 
famia 


Boso presencia ta altamente aprecia. 


Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 

Gradicimento / Invitacion 

Pa medio di esaki nos kier gradici tur esnan cu di un of otro manera a 
demostra nan atencion durante fayecemento inespera y entiero di nos 
defunto stima: 


/ \ 
> 


Rubeta Cicilia Quandus-Geerman 

Gradicimento ta bay; muy especial na personal d ambulance y staf di 
Eerste Hulp cu a duna nan promer asistencia. tur esnan cu a manda 
flor, krans, telegram, anuncionan den corant y yamadanan telefon- 
ico, via internet, Na su hefe y coleganan di Bureau Interne Diensten 
pa nan bunita speechnan, poesiann y canticanan precioso, nan 
homenaje inolvidabel dedica na nos defunto stima, na Sra.Vda. Sofia 
Croes y corant Solo di Pueblo pa e precioso anuncionan. Di curazon, 
Candy, hopi danki pa bo bunita speech. Palabra di danki grandi ta bai 
na staf di mementomorii Funeral Home cu nan servicio sublime y e 
bunita entiero. Un poco dificil pa gradici cada un apart, pero un danki 
di curazon na tur famia y amistad cu a sa di comparti nan sosten cu 
nos den e dianan dificil. E personal di Rode Kruis cu nan asistencia 
na misa. Na pasor Kolfin y rumannan di Faith Revival pa su bunita 
oracion y palabranan di consuelo. 

Boso muestra di atencion lo keda semper den nos curazon. 

Alaves nos ta invita tur famia, bisina y conocir pa asisti na un 
santo sacrificio di misa: 

diabierna 3 di juli 2009, diasabra 4 di Juli 2009 pa 7'or di anochi y 
dialuna 6 di Juli 2009 pa 5:30 di atardi tur na misa Immaculada 
Concepcion na Santa Cruz, dialuna despues di misa lo tin oracion na 
cas Tanki Flip 1 H. 

Boso presencia ta altamente aprecia. 


Na nomber di esposo Jossy Quandus, yiunan, 
rumannan y demas famia _ 

DANKI PUEBLO Dl SAN NICOLAS 

Y ARUBA HENTER 



Y£S r Togothur tfE MUST 


llclnul 


Mike de Meza kier a gradici Pueblo di Aruba y San Nicolas en particular pa 

haci e fundraising BBQ un exitio rotundo. 

